Tolldirektoratet

# Høringsnotat - Forslag til endringer i tollforskriften kap. 3 om forhåndsvarsling og autoriserte foretak som følge av endringer i EØS-avtalens protokoll 10 kap. IIa

Innhold

[Høringsnotat - Forslag til endringer i tollforskriften kap. 3 om forhåndsvarsling og autoriserte foretak som følge av endringer i EØS-avtalens protokoll 10 kap. IIa 1](#_Toc63066770)

[1. Innledning 2](#_Toc63066771)

[2. Bakgrunn og gjeldende rett 2](#_Toc63066772)

[3. Nærmere om forslag til endringer i tollforskriften 3](#_Toc63066773)

[3.1 Overordnet om endringene 3](#_Toc63066774)

[3.2 Generelle endringer 5](#_Toc63066775)

[3.2.1 Oppdeling av regler om forhåndsvarsel ved innførsel og forhåndsvarsel ved utførsel 5](#_Toc63066776)

[3.2.2 Innhold i forhåndsvarsler og vedlegg til forskriften 5](#_Toc63066777)

[3.3 Forhåndsvarsel ved innførsel 6](#_Toc63066778)

[3.3.1 Bruk av et bestemt elektronisk system 6](#_Toc63066779)

[3.3.2 Minimumsdatasett 6](#_Toc63066780)

[3.3.3 Unntak fra forhåndsvarslingsplikten 7](#_Toc63066781)

[3.3.4 Frister 8](#_Toc63066782)

[3.3.5 Mulighet for «multiple filing» 8](#_Toc63066783)

[3.3.6 Endring av forhåndsvarsel 8](#_Toc63066784)

[3.4 Forhåndsvarsel ved utførsel 9](#_Toc63066785)

[3.5 Autoriserte foretak 10](#_Toc63066786)

[4. Økonomiske og administrative konsekvenser 11](#_Toc63066787)

[5. Utkast til forskriftstekst 11](#_Toc63066788)

[5.1 Forslag til endringer i tollforskriften, fase 1 av ICS2 11](#_Toc63066789)

[5.1.1 Endringer i tollforskriften kapittel 3 11](#_Toc63066790)

[5.1.2 Endringer i andre bestemmelser i tollforskriften 27](#_Toc63066791)

[5.2 Forslag til endringer i tollforskriften, fase 2 av ICS2 32](#_Toc63066792)

[5.3 Forslag til endringer i tollforskriften kapittel 3, fase 3 av ICS2 35](#_Toc63066793)

## Innledning

I høringsnotatet foreslås endringer i forskrift 1. januar 2009 om forskrift til lov om toll og vareførsel (tollforskriften) kapittel 3 om trafikken til og fra tollområdet.

Endringene gjennomfører endringer i EØS-avtalens protokoll 10 om forenkling av kontroll og formaliteter i forbindelse med godstransport, kap. IIa om tollsikkerhetstiltak. Endringene i protokoll 10 kap. IIa forutsettes vedtatt innen og trådt i kraft fra 15. mars 2021. Dette er også foreslått iverksettelsesdato for foreliggende utkast til endringer i tollforskriften (som gjelder fase 1, se pkt. 2). Endringene i protokoll 10 kap. IIa og tollforskriften forutsetter Stortingets samtykke, og det tas forbehold om at Stortingets samtykke innhentes. Fordi tidsløpet er stramt, sendes forslaget til endringer i tollforskriften likevel på høring før samtykke foreligger, for å sikre at endringene gjøres kjent før ikrafttredelse.

## Bakgrunn og gjeldende rett

I 2006 innførte EU en rekke nye regler på tollområdet for å sikre forsvarlige risikoanalyser ved inn- og utførsel av varer over EUs yttergrenser, med formål å bekjempe helse- og miljøfarer og terrorisme knyttet til internasjonal handel.[[1]](#footnote-2) Norge har status som tredjeland etter det felleseuropeiske tollregelverket, og var derfor ikke omfattet av EUs nye tollsikkerhetsregime. For å unngå unødvendige hindringer i handelen mellom Norge og EU, ble det derfor inngått en avtale mellom partene, inntatt i EØS-avtalens protokoll 10 kap. IIa.[[2]](#footnote-3) Avtalen innebærer at Norge er del av et felles sikkerhetsområde bestående av EU, Sveits, Liechtenstein og Norge, hvor det skal anvendes gjensidige tollsikkerhetstiltak ved transport av varer til og fra tredjeland. Gjennom avtalen er Norge forpliktet til å sikre at alle varer til og fra tredjeland forhåndsvarsles, til å utføre risikovurderinger av slike sendinger, samt til å tilby en autoriseringsmulighet for økonomiske foretak slik at aktører som vurderes som mer sikre, skal kunne gis lettelser ved varsling og kontroll.

Regler om forhåndsvarsling og autorisering av foretak er i dag fastsatt i tolloven § 3-1 og tollforskriften §§ 3-1-1 til 3-1-7 og §§ 3-1-20 til 3-1-27. Etter tolloven § 3-1 skal «den som bringer en vare til eller fra tollområdet […] gi forhåndsvarsel til tollmyndighetene om varen». I henhold til § 3-1 tredje ledd gjelder ikke varslingsplikten person som bare bringer med vare som ved innførselen er toll- og avgiftsfritt reisegods etter § 5-1 første ledd bokstav a og § 6-1 første ledd bokstav a, og som kan innføres uten spesielle tillatelser, eller ved utførsel er unntatt deklareringsplikten etter § 4-11, og som kan utføres uten spesielle tillatelser. Etter § 3-1 femte ledd kan tollmyndighetene autorisere foretak, som kan pålegges mindre omfattende plikter etter første ledd, samt innrømmes lettelser ved kontroll. Etter § 3-1 sjette ledd kan det gis forskrift om pliktene etter § 3-1, herunder om unntak fra pliktene, om autorisering av foretak, herunder om vilkår for å bli autorisert og om tilbakekall av autorisering, og om lettelser fra varslingsplikt etter første ledd og ved kontroll etter femte ledd.

Tollforskriften §§ 3-1-2 til 3-1-7 gir nærmere regler om plikten til å forhåndsvarsle. I § 3-1-2 fastsettes unntak fra forhåndsvarslingsplikten, i tillegg til de som framgår av tolloven § 3-1 tredje ledd, herunder at det ikke gjelder en plikt for forhåndsvarsling ved sendinger til eller fra Den europeiske union, Sveits eller Liechtenstein. I § 3-1-3 fastsettes at ansvaret for å levere forhåndsvarsel påhviler transportør. Av §§ 3-1-4 og 3-1-5 framgår frister for levering av forhåndsvarsel ved henholdsvis innførsel og utførsel. I § 3-1-6 fastsettes at forhåndsvarsel skal gis ved elektronisk melding til tollmyndighetene, samt hvilke opplysninger som skal inngå i et forhåndsvarsel, med henvisning til vedlegg 1 (opplysninger som skal gis ved forhåndsvarsel der transport er foretatt av foretak som ikke er autorisert) og vedlegg 2 (opplysninger som skal gis ved forhåndsvarsel der transport er foretatt av autoriserte foretak) til tollforskriften.

Tollforskriften §§ 3-1-20 til 3-1-27 gir nærmere regler om autoriserte foretak. Etter § 3-1-20 kan tollmyndighetene etter søknad og i henhold til vilkårene fastsatt i §§ 3-1-21 til 3-1-24 autorisere foretak. Autorisasjonen gjelder i 5 år, og foretak som er tilsvarende autorisert i Den europeiske union anses også som autorisert i Norge. Bestemmelsen i § 3-1-21 fastsetter vilkår om tilfredsstillende system for forvaltning av regnskaper og transportopplysninger. Bestemmelsen i § 3-1-23 fastsetter vilkår om solvens. Bestemmelsen i § 3-1-24 fastsetter vilkår om sikkerhets- og trygghetsstandarder. Av § 3-1-25 framgår det hvilken fordelaktig behandling som kan gis autoriserte foretak, herunder underretning av slike foretak ved utvelgelse av sendinger til nærmere fysisk kontroll, reduserte datakrav, færre fysiske og dokumentbaserte kontroller, og, dersom en sending velges ut for kontroll, at kontrollen utføres som en prioritert oppgave. Etter § 3-1-26 kan tollmyndighetene suspendere en autorisasjon i visse tilfeller, i hovedsak hvor det er mistanke om eller kan konstateres at vilkårene for autorisasjonen ikke lenger er oppfylt. Etter § 3-1-27 kan tollmyndighetene tilbakekalle en autorisasjon i visse tilfeller, som for eksempel hvor det autoriserte foretaket ikke treffer nødvendige tiltak i løpet av suspensjonsperioden som omhandlet i § 3-1-26 femte ledd.

På bakgrunn av endringer i EUs tollregelverk med direkte betydning for tollsikkerhetstiltakene fastsatt i protokoll 10 kap. IIa og i tolloven § 3-1 og tollforskriften kapittel 3, har EU lansert et nytt importkontrollsystem (Import Control System 2, ICS2) for varer som innføres fra tredjeland. Systemet skal iverksettes i tre faser, med første iverksettelsesdato 15. mars 2021. Norge mottok formell invitasjon til deltakelse i ICS2 fra EU-kommisjonen i januar 2020. For å fortsatt dra nytte av EUs tollsikkerhetsregime og hindre at sendinger fra Norge til EU må forhåndsvarsles, har Norge sammen med EU på denne bakgrunn reforhandlet EØS-avtalens protokoll 10 kapittel IIa. For å implementere endringene i protokoll 10 kapittel IIa i norsk rett er det nødvendig å gjøre endringer i bestemmelsene i tollforskriften kapittel 3 om plikten til å forhåndsvarsle og autoriserte foretak.

## Nærmere om forslag til endringer i tollforskriften

### Overordnet om endringene

Tilslutning til det nye importkontrollsystemet ICS2 medfører skjerpede krav både for tollmyndighetene og for private aktører, blant annet ved strengere krav til risikovurderinger, og ved utvidede datakrav. En vesentlig endring er også at det skal benyttes en ny felles systemløsning for innsending av forhåndsvarsler ved innførsel og kommunikasjon med myndighetene i den forbindelse. Endringene i Sikkerhetsavtalen nødvendiggjør følgende endringer i tollforskriften:

* Det foreslås å regulere forhåndsvarsel ved innførsel i § 3-1-1 til § 3-1-7, forhåndsvarsel ved utførsel i § 3-1-8 til § 3-1-13 og autoriserte foretak i § 3-1-26 til § 3-1-34. Det gjøres også endringer i vedlegg 2 til forskriften.
* Som følge av at det inntas nye bestemmelser knyttet til forhåndsvarslingsplikten forskyves bestemmelsene om melde- og fremleggelsesplikten i gjeldende § 3-1-8 til § 3-1-19. Den nye nummereringen for disse bestemmelsene er § 3-1-14 til § 3-1-25. For å ta hensyn til dette gjøres det også endringer i andre bestemmelser i tollforskriften hvor det vises til bestemmelsene om melde- og fremleggelsesplikten. Dette gjelder tollforskriften §§ 3-2-1, 3-2-2, 3-2-3, 3-2-6, 3-3-1, 4-1-3, 4-10-2, 4-10-4, 4-10-5, 4-11-2, 4-11-3, 4-13-1, 4-13-3, 4-20-1, 4-20-5, 4-22-1, 4-23-1, 4-23-12, 4-30-2, 4-30-11, 8-4-2, 8-4-4, 16-8-1 og 16-15-1. Det understrekes at disse endringene kun er av ren teknisk art.

Som følge av ny nummerering for flere av bestemmelsene i kapittel 3 i tollforskriften vil det også trolig være behov for endringer i enkelte skjema mv. Disse endringene er ikke omtalt i dette høringsnotatet, men vil bli gjennomgått.

Tolletaten påpeker at endringene i forskriften kun gjelder de bestemmelsene i protokoll 10 kap. IIa som fastsetter rettigheter og plikter for private aktører.

Som nevnt i pkt. 2 vil importkontrollsystemet ICS2 tre i kraft i tre ulike faser. Den første fasen er planlagt iverksatt fra 15. mars 2021, og gjelder post- og ekspressforsendelser i lufttransport, hvor det vil kreves et redusert forhåndsvarsel før lasting av varene om bord på luftfartøyet i tredjeland. Den andre fasen skal tre i kraft fra 1. mars 2023, og omfatter alle varer i lufttransport fra tredjeland. Den tredje fasen skal tre i kraft fra 1. mars 2024 og dekker alle varer fra tredjeland, uavhengig av transportmåte. Formålet med en slik gradvis iverksettelse er at både myndigheter og næringslivet skal gis tid til å tilpasse seg de nye og skjerpede kravene som gjelder for forhåndsvarsling ved innførsel.

Den trinnvise iverksettelsen medfører at kravene til hvem som må levere hvilken informasjon innenfor hvilke frister vil være forskjellig i de ulike fasene. For sendinger som omfattes av ICS2 vil det gjelde nye krav til hvilket system som skal benyttes for å avgi et forhåndsvarsel, nye krav til innhold i forhåndsvarsler, nye regler om hvem som kan inngi opplysninger i et forhåndsvarsel og om ansvarsfordeling, og fra fase 2, krav til underretning av andre personer dersom andre enn transportør avgir opplysninger. For sendinger som ikke omfattes av ICS2 før fase 2 eller 3 skal dagens regler om forhåndsvarsling fortsatt gjelde. Dette betyr at det vil gjelde noe ulike regler for forhåndsvarslingsplikten for ulike deler av varestrømmen fra tredjeland inntil fase 3 av ICS2 iverksettes og de nye reglene om forhåndsvarsling ved innførsel erstatter dagens regler for alle varesendinger.

I foreliggende forslag til endringer i tollforskriften er det foreslått at tollforskriften oppdateres i tråd med de ulike fasene, slik at forskriften kun gir uttrykk for det som til enhver tid er gjeldende regler for forhåndsvarslingsplikten. Det angis følgelig ikke hvilke regler som skal gjelde for fase 2 og 3 før disse fasene faktisk iverksettes. De nødvendige forskriftsendringer for fase 2 og 3 foreslås likevel vedtatt samtidig med bestemmelsene som gjelder for fase 1, med ikrafttredelse på datoen for iverksettelsen av de respektive fasene.

Videre er det i forslaget inntatt en generell bestemmelse om forhåndsvarslingsplikten ved innførsel i ny § 3-1-1. Bestemmelsens første ledd fastsetter at forhåndsvarsel skal leveres i Tolletatens elektroniske transitteringssystem, NCTS. Bestemmelsens annet ledd fastsetter at det for varer som transporteres med luftfartøy i post- eller ekspressforsendelser skal avgis et begrenset forhåndsvarsel i form av et minimumsdatasett. Dette skal avgis via EUs importkontrollsystem, ICS2. I fase 2 av ICS2 vil annet ledd omfatte både minimumsdatasett og fullstendige forhåndsvarsler ved varer som transporteres med luftfartøy. I fase 3 fjernes første ledd, og bestemmelsen i annet ledd gjøres gjeldende for alle forhåndsvarsler, uavhengig av transportmåte. Det vises til de konkrete forslagene til endringer i pkt. 5.

### Generelle endringer

### Oppdeling av regler om forhåndsvarsel ved innførsel og forhåndsvarsel ved utførsel

Tolletaten foreslår at reglene om forhåndsvarsling ved innførsel og reglene om forhåndsvarsling ved utførsel skilles fra hverandre og tas inn i separate bestemmelser, se forslag til §§ 3-1-1 til 3-1-13 i pkt. 5. Bakgrunnen for dette er at det nye importkontrollsystemet ICS2 kun gjelder forhåndsvarsling ved innførsel. Det vil derfor være vesentlige forskjeller mellom hvilke krav som stilles til forhåndsvarsling ved innførsel og til forhåndsvarsling ved utførsel. I forslaget til forskriftsendringer er det tatt inn to generelle bestemmelser om forhåndsvarsling ved innførsel og forhåndsvarsling ved utførsel i henholdsvis ny § 3-1-1 og ny § 3-1-8.

### Innhold i forhåndsvarsler og vedlegg til forskriften

Tolletaten viser til at to av vedleggene til tollforskriften gjelder plikten til å forhåndsvarsle, henholdsvis vedlegg 1 og vedlegg 2 til forskriften. Disse to vedleggene fastsetter hvilke opplysninger som skal inngå i et forhåndsvarsel for henholdsvis ikke-autoriserte og autoriserte foretak. Som i dag foreslås å fastsette hvilke opplysninger som skal inngå i forhåndsvarselet i egne vedlegg til forskriften, se forslag til § 3-1-5 og § 3-1-12. Dette av hensyn til at det dreier seg om detaljerte beskrivelser av datakrav, som det anses mest hensiktsmessig å liste opp i tabeller, og ikke ta inn direkte i forskriftsteksten. Det er foreslått å videreføre de to vedleggene til forskriften (vedlegg 1 og vedlegg 2), men med delvis endret virkeområde og innhold.

I vedlegg 1 foreslås det ikke innholdsmessige endringer. Vedlegget vil i fase 1 av ICS2 gjelde krav til opplysninger som skal inngå i forhåndsvarsler ved innførsel som inntil fase 2 og 3 av ICS2 leveres i Tolletatens elektroniske transitteringssystem NCTS jf. forslag til ny § 3-1-1 første ledd, og forhåndsvarsler ved utførsel. Vedlegg 2 vil ha et nytt innhold. I fase 1 av ICS2 vil vedlegg 2 angi krav til opplysninger som skal inngå i et minimumsdatasett, se forslag til § 3-1-5 i pkt. 5.1.1. Fra fase 2 av ICS2 vil vedlegg 2 i tillegg til opplysningene i minimumsdatasettet angi hvilke opplysninger som skal inngå i et forhåndsvarsel for varesendinger i lufttransport som skal leveres i ICS2 i henhold til § 3-1-1 annet ledd, se forslag til § 3-1-5 i pkt. 5.2. Fra fase 3 skal alle forhåndsvarsel ved innførsel leveres i ICS2 (se omtalen av dette i pkt. 3.1). Vedlegg 1 vil dermed fra fase 3 kun gjelde forhåndsvarsel ved utførsel, mens vedlegg 2 vil angi krav til opplysninger i forhåndsvarsel ved innførsel for alle varesendinger, se forslag til § 3-1-5 i pkt. 5.3. Forslag til nytt vedlegg 2 for de ulike fasene av ICS2 er vedlagt høringsnotatet i egne dokumenter.

I henhold til endringene i Protokoll 10 kap. IIa skal opplysningene som kreves ved forhåndsvarsling i ICS2 være i samsvar med formater, koder, merknader mv. angitt i vedlegg B til Kommisjonens gjennomføringsforordning (EU) 2015/2447, jf. vedlegg 1 artikkel 2 i den reviderte avtalen. I forslaget til nytt vedlegg 2 til tollforskriften om opplysningskrav for forhåndsvarsler i ICS2 er det derfor fastsatt innledningsvis i vedlegget at opplysningene i et forhåndsvarsel skal avgis i samsvar med merknadene/retningslinjene angitt av tollmyndighetene i nærmere angitt dokument. Dette dokumentet fastsetter de aktuelle kravene fra forordning 2015/2447 i norsk oversettelse. Bakgrunnen for at disse merknadene/retningslinjene ikke foreslås tatt inn direkte i forskriften er at de utgjør en nokså omfattende tekst, som har karakter av å være veiledning til utfylling av forhåndsvarsel, som det ikke anses hensiktsmessig å regulere i forskrift.

### Forhåndsvarsel ved innførsel

### Bruk av et bestemt elektronisk system

En sentral del av det nye importkontrollsystemet ICS2 er den nye underliggende systemløsningen som skal benyttes i forbindelse med forhåndsvarsling. Etter dagens regelverk og løsninger avgis forhåndsvarsel enten selvstendig eller sammen med en transitteringsdeklarasjon i Tolletatens elektroniske transitteringssystem, NCTS. Med ICS2 skal i utgangspunktet avgivelse av forhåndsvarsler ved innførsel og all øvrig kommunikasjon mellom næringslivet/private aktører og tollmyndighetene i den forbindelse foregå gjennom et nytt felles grensesnitt utviklet av EU. Plikten til å levere forhåndsvarsel ved innførsel via dette systemet for varer omfattet av ICS2 er foreslått fastsatt i ny § 3-1-1. Nærmere regler for hvordan man skal knytte seg til og bruke de ulike systemene, herunder bruk av EUs autentiseringsløsning UUM & DS (Uniform User Management and Digital Signatures), reguleres ikke særskilt, da dette vil være en forutsetning for å benytte systemet omtalt i § 3-1-1, og derfor allerede følger av denne plikten.

### Minimumsdatasett

I tråd med nye bestemmelser i protokoll 10 kap. IIa er det foreslått nye regler om at det for visse varesendinger kreves at det avgis et *minimumsdatasett,* altså et sett med opplysninger som er mindre omfattende enn det som kreves i et ordinært forhåndsvarsel, se forslag til § 3-1-1, § 3-1-4 annet ledd og § 3-1-5 annet ledd.

Kravet til avgivelse av et minimumsdatasett gjelder varer som transporteres med luftfartøy. Minimumsdatasettet skal leveres før lasting av varene om bord i luftfartøyet i tredjeland, altså før fristene for det ordinære forhåndsvarselet. Minimumsdatasettet skal i fase 1 for varer i postforsendelser som har en avtalepart som endelig bestemmelsessted og for varer i ekspressforsendelser med en verdi som ikke overstiger NOK 200 regnes som et fullstendig forhåndsvarsel, altså slik at det ikke vil være noen plikt til å levere ytterligere opplysninger. For andre sendinger skal det leveres et fullstendig forhåndsvarsel i Tolletatens elektroniske transitteringssystem NCTS i henhold til § 3-1-1 første ledd. Fra iverksettelsen av fase 2 gjelder plikten til å levere minimumsdatasett for alle varer i lufttransport, uavhengig av transportør. Avgivelse av et minimumsdatasett vil da ikke lenger være tilstrekkelig for å oppfylle forhåndsvarslingsplikten, se forslag til § 3-1-4 annet ledd i pkt. 5.2. De øvrige opplysningene skal leveres innenfor de ordinære fristene for forhåndsvarsel, og avgis i samsvar med § 3-1-1 annet ledd (i fase 3 § 3-1-1).

I tollforskriften er kravet til minimumsdatasett foreslått regulert i ny § 3-1-1, i § 3-1-5 om hvilke opplysninger som skal inngå i et forhåndsvarsel ved innførsel hvor det vises til både krav for ordinære forhåndsvarsel og krav til hvilke opplysninger som skal inngå i et minimumsdatasett, samt i § 3-1-4 om frister for å avgi for forhåndsvarsel ved innførsel i § 3-1-4 hvor det vises til at det på et tidligere tidspunkt enn for ordinære forhåndsvarsel skal leveres et slikt minimumsdatasett.

### Unntak fra forhåndsvarslingsplikten

Når det gjelder reguleringen av unntak fra krav til forhåndsvarsling foreslås, i tråd med endringene i protokoll 10 kap. IIa, å videreføre de unntak som gjelder i dag, med unntak av unntak for postsendinger og andre sendinger med verdi under NOK 200 i dagens tollforskrift § 3-1-2 annet ledd bokstav d og k. I henhold til forslaget vil unntakene for postsendinger og andre sendinger med en verdi under NOK 200 fjernes gradvis, i takt med de ulike iverksettelsesfasene av ICS2. I første fase fjernes unntaket for postsendinger som transporteres med luftfartøy og som har Norge, Sveits eller EU som endelig bestemmelsessted, samt unntaket for andre sendinger med en verdi under NOK 200 dersom varen transporteres med luftfartøy og inngår i en ekspressforsendelse. Fra iverksettelsen av fase 2 av ICS2 vil det ikke lenger være unntak for noen postsendinger eller andre sendinger med en verdi under NOK 200 dersom sendingene transporteres med luftfartøy. Etter iverksettelsen av fase 3 av ICS2 fjernes unntakene for postsendinger og andre sendinger med en verdi under NOK 200 helt, slik at alle slike sendinger må forhåndsvarsles, uavhengig av transportmetode. Det vises til forslaget til § 3-1-2 annet ledd for alle tre fasene i pkt. 5.

Det er også foreslått lagt til noen nye unntak fra forhåndsvarsel ved innførsel, se forslag til § 3-1-2 annet ledd bokstav s, t, u, v, w og x. Videre er det i forslaget for enkelte av de gjeldende unntakene lagt til et vilkår om at unntaket kun gjelder dersom transporten ikke utføres under en transportavtale, se § 3-1-2 annet ledd bokstav g og bokstav m til r.

I forslag til ny § 3-1-2 bokstav c er det foreslått en endring ved at det i unntaket for brevsendinger ikke lenger er presisert at dette gjelder «*også når de er lagret på et elektronisk datalagringsmedium*». Dette er i samsvar med at presiseringen om elektronisk datalagringsmedium er ikke lenger tatt inn i avtaleteksten i protokoll 10 kap. IIa, i tråd med definisjonen i EUs interne regelverk. Det samme gjelder tilsvarende unntak for forhåndsvarsling ved utførsel i ny § 3-1-9.

I forslag til ny § 3-1-2 andre ledd bokstav j er det gjort en endring ved at det i stedet for varer fra «bore- og produksjonsplattformer eller vindturbiner» vises til varer fra «offshoreinstallasjoner». Dette er i tråd med oppdatert avtaletekst i protokoll 10 kap. IIa, og er ikke ment å innebære noen materiell endring. Det samme gjelder tilsvarende unntak for forhåndsvarsling ved utførsel i forslag til ny § 3-1-9 andre ledd bokstav j.

### Frister

I tråd med endringene i protokoll 10 kap. IIa foreslår Tolletaten enkelte endringer i reglene for frister for forhåndsvarsel ved innførsel i ny § 3-1-4. Som nevnt i pkt. 3.3.2 må det særlig merkes at det for varer som fraktes om bord på luftfartøy skal leveres et minimumsdatasett på et tidligere tidspunkt enn de ordinære forhåndsvarslene, nærmere bestemt snarest mulig og før varene lastes om bord på luftfartøyet. I første fase gjelder dette hvor postoperatører og ekspresselskaper er transportør, se forslag til § 3-1-4 annet ledd under pkt. 5.1.1. Fra og med andre fase gjelder dette uavhengig av hvem som er transportør, se forslag til § 3-1-4 annet ledd under pkt. 5.2. I henhold til forslaget skal et minimumsdatasett i fase 1 anses som et fullstendig forhåndsvarsel, når at varen inngår i en postforsendelse med Norge, EU, Sveits eller Liechtenstein som endelig bestemmelsessted eller i en ekspressforsendelse med en verdi som ikke overstiger NOK 200, se forslag til § 3-1-4 annet ledd i pkt. 5.1.1. Utenfor tilfeller som nevnt, samt uansett fra iverksettelsen av fase 2, skal ikke minimumsdatasettet anses som et fullstendig forhåndsvarsel, og de resterende opplysningene som kreves etter ny § 3-1-5 første ledd skal leveres i henhold til fristene etter ny § 3-1-4 andre ledd bokstav a og b, se også pkt. 3.3.2.

### Mulighet for «multiple filing»

I tråd med endringene i protokoll 10 kap. IIa foreslår Tolldirektoratet å innføre en mulighet for «multiple filing» for varer som skal forhåndsvarsles i importkontrollsystemet ICS2. Dette innebærer at et forhåndsvarsel eller opplysninger i et forhåndsvarsel kan leveres av andre personer enn den som er hovedansvarlig for at forhåndsvarsel avgis, altså transportøren, se forslag til § 3-1-3 annet og tredje ledd. I tilknytning til dette foreslås det også regler om adgang til å endre avgitte opplysninger, ansvarsfordeling og underretning til andre aktører i slike tilfeller, se forslag til henholdsvis § 3-1-6, § 3-1-3 fjerde ledd og § 3-1-7 (sistnevnte i pkt. 5.2 – gjelder fra fase 2). For fase 2 og 3 er det også presisert i ny § 3-1-1 andre ledd (i fase 3 § 3-1-1 nytt første ledd) at et forhåndsvarsel kan leveres ved at det avgis mer enn ett datasett.

### Endring av forhåndsvarsel

I henhold til endringene i protokoll 10 kap. IIa vil det for forhåndsvarsel som skal avgis i importkontrollsystemet ICS2 ikke lenger være opp til nasjonale myndigheter å fastsette i hvilke tilfeller et forhåndsvarsel ved innførsel kan endres. Dette skyldes at anmodninger om endringer nå skal skje gjennom det elektroniske systemet for innsending av forhåndsvarsler og kommunikasjon med tollmyndighetene. Dette er presisert i forslag til ny § 3-1-6. For varer som inntil fase 3 ikke er omfattet av ICS2 foreslås det å videreføre gjeldende bestemmelse om endring for forhåndsvarsel, se forslag til § 3-1-6 første ledd i pkt. 5.1.1 og 5.2.

### Forhåndsvarsel ved utførsel

Fordi ICS2 gjelder forhåndsvarsling ved innførsel, nødvendiggjør revideringen av protokoll 10 kap. IIa som nevnt i mindre grad endringer i bestemmelsene om forhåndsvarsling ved utførsel. Tolletaten foreslår likevel, i tråd med endringene i protokoll 10 kap. IIa, enkelte endringer også for forhåndsvarsel ved utførsel. Dette gjelder reglene om unntak fra plikten til forhåndsvarsling og om fristene for forhåndsvarsling. Reglene er i dagens tollforskrift plassert i §§ 3-1-4 og 3-1-5, men vil i henhold til forslaget fremgå av §§ 3-1-9 og 3-1-11. Dagens regler om hvilke opplysninger som skal inngå i et forhåndsvarsel ved utførsel videreføres inntil videre, se forslaget til ny § 3-1-12.

Når det gjelder unntakene fra forhåndsvarsling ved utførsel består endringene i at andre varesendinger enn postsendinger med en verdi under NOK 200 i dagens § 3-1-2 annet ledd bokstav k ikke lenger er unntatt. Derimot er det i ny § 3-1-9 annet ledd bokstav k inntatt et nytt unntak for innbo og løsøre, forutsatt at transporten ikke utføres under en transportavtale. I § 3-1-9 annet ledd bokstav s er det, som ved innførsel, også tatt inn unntak for varer til Ceuta og Melilla, kommunen Livigno og de sveitsiske tollenklavene Samnaun og Sampuoir, som tilhører henholdsvis EU og Sveits, men som ikke er omfattet av deres tollområder. I § 3-1-9 annet ledd bokstav t og u er det gjort språklige endringer i gjeldende unntak i § 3-1-2 tredje ledd bokstav a og c for å sikre samsvar med formuleringen i tilsvarende bestemmelser protokoll 10 kap. IIa. I § 3-1-9 annet ledd bokstav x og y er det lagt til to nye unntak for henholdsvis vare som utføres til et annet tollområde, avvises av tollmyndighetene i dette tollområdet og umiddelbart returnerer til norsk tollområde, og vare om bord i fartøy eller luftfartøy som transporteres mellom tollområdene til Norge, Den europeiske union, Sveits eller Liechtenstein uten mellomanløp utenfor disses tollområder. Unntaket i gjeldende § 3-1-2 tredje ledd bokstav b er tatt ut av bestemmelsen om unntak fra forhåndsvarslingspliktene, da disse tilfellene dekkes av forslag til ny § 3-1-8 tredje ledd.

I bestemmelsen om frister for forhåndsvarsel ved utførsel er det i forslag til ny § 3-1-11 lagt til en ny særregel for varer i container som transporteres til Grønland, Færøyene, Island, samt havner i Østersjøen, Nordsjøen, Svartehavet, Middelhavet og Marokko i § 3-1-11 første ledd bokstav a, med frist på 2 timer før avgang fra siste havn i tollområdet. Gjeldende § 3-1-5 første ledd bokstav b om bulklast og last i partier er erstattet av en ny bestemmelse om transport som ikke omfatter containerlast, med frist på 2 timer før avgang fra siste havn i tollområdet, se forslag til ny § 3-1-11 første ledd bokstav c. I forslag til ny § 3-1-11 fjerde ledd er det tatt inn en ny regel som presiserer at det er fristen for det aktive transportmiddelet som gjør seg gjeldende. I forslag til ny § 3-1-11 femte ledd er det tatt inn en ny regel om at fristene i § 3-1-11 første til fjerde ledd ikke gjelder ved *force majeure.*

I henhold til forslaget skal forhåndsvarsel ved utførsel fortsatt leveres i NCTS. Når det gjelder regelen om endring av et inngitt forhåndsvarsel ved utførsel i forslaget til ny § 3-1-13, som viderefører gjeldende bestemmelse i § 3-1-7 for utførsel, bemerkes det at endring av forhåndsvarsel i NCTS gjøres ved at inngitt forhåndsvarsel kanselleres og det sendes inn ny korrigert deklarasjon. Det vises for øvrig til de konkrete forslagene til endringer under pkt. 5.

### Autoriserte foretak

I henhold til forslaget videreføres ordningen med autorisering av foretak. De reviderte bestemmelsene om autoriserte foretak er plassert i § 3-1-26 til § 3-1-34.

Når det gjelder vilkårene for å bli autorisert, vil hovedvilkårene være de samme som tidligere, men for samtlige av vilkårene er det gjort noen presiseringer og utvidelser av hva som kreves for at vilkåret skal anses for å være innfridd, se forslag til §§ 3-1-27 til 3-1-30. Videre er det gjort noen endringer i vilkår for og fremgangsmåtene ved suspensjon og tilbakekalling av en gitt autorisasjon, jf. §§ 3-1-32 og 3-1-34. Det er også lagt til en adgang til å oppheve en gitt autorisasjon i ny § 3-1-33. Til forskjell fra tilbakekalling av autorisasjoner medfører oppheving av en autorisasjon at autorisasjonen aldri anses for å ha vært gyldig. Oppheving av autorisasjoner skal skje i tilfeller hvor grunnlaget for autoriseringen er basert på feil eller mangelfulle opplysninger.

Det foreslås i tråd med endringene i protokoll 10 kap. IIa også enkelte endringer i hvilke lettelser autoriserte økonomiske operatører skal tilstås. I henhold til dagens tollforskrift § 3-1-25 bokstav b skal autoriserte foretak kunne levere forhåndsvarsler med reduserte datakrav. Denne lettelsen vil ikke lenger gjelde. Kravet til hvilke opplysninger som skal inngå i et forhåndsvarsel vil i utgangspunktet altså være det samme som for alle andre aktører, som reguleres i henholdsvis § 3-1-5 og § 3-1-11. I henhold til revidert avtale og forslag til ny bestemmelse i § 3-1-31 første ledd plikter imidlertid ikke autoriserte økonomiske operatører å levere ytterligere opplysninger enn de som inngår i tolldeklarasjonen, dersom de har levert en tolldeklarasjon ved utførsel.

I forslaget til ny § 3-1-25 er det presisert at regelen om at autoriserte foretak skal være underlagt færre fysiske og dokumentbaserte kontroller gjelder «sikkerhetskontroller». Dette er i samsvar med nåværende og ny avtaletekst, og er ment å markere skillet mellom kontroller relatert til avtalen i protokoll 10 kap. IIa og tollkontroller ellers. Kontroller relatert til avtalen vil dreie seg om avdekking og hindring av risikoer som definert i avtalens art. 9a nr. 1 («*sannsynligheten for og konsekvensene av at det inntreffer en hendelse i forbindelse med innførsel, utførsel, transitt og sluttbruk av varer som transporteres mellom et av avtalepartenes tollområder og tredjeland, og tilstedeværelse av varer som ikke er i fri omsetning, og som utgjør en trussel mot avtalepartenes sikkerhet og trygghet, mot folkehelsen, miljøet eller forbrukerne*»), og basere seg på den informasjonen som er mottatt gjennom et forhåndsvarsel. Ordinære tollkontroller kan for eksempel også relatere seg til økonomisk risiko.

I dagens forskrift er det i § 3-1-20 andre ledd tatt inn en bestemmelse om at en autorisasjon skal gjelde i fem år. Varigheten av en gitt autorisasjon er ikke regulert i avtalene med EU eller Sveits, og vil derfor bero på nasjonale tollmyndigheters vurdering av hva som er forsvarlig med tanke på å sikre at vilkårene for autorisasjonen stadig er oppfylt. Regelen om en varighet av autorisasjonene på fem år er foreslått videreført i ny § 3-1-26 andre ledd.

## Økonomiske og administrative konsekvenser

De foreslåtte endringene vil ha administrative og økonomiske konsekvenser for Tolletaten, andre berørte offentlige myndigheter, og for næringslivet/private aktører.

Når det gjelder Tolletaten vil endring av reglene om forhåndsvarsling i henhold til utkastet medføre kostnader for etablering av nødvendig systemstøtte, kostnader knyttet til investeringer i maskinvare og lagringskapasitet, kostnader knyttet til dekning av en andel av EUs investerings- og driftskostnader for felleskomponenter, samt kostnader for meldingstrafikk mellom EU og Norge. Det må også sørges for etablering og drift av en døgnbemannet funksjon for behandling av og beslutninger knyttet til forhåndsvarsler.

Forslaget til endringer i forhåndsvarslingsplikten vil også berøre enkelte andre offentlige myndigheter, da i hovedsak luftfartsmyndighetene og Politiets sikkerhetstjeneste (PST). Dagens forhåndsvarslingsordning krever også samarbeid med disse etatene, men de nye reglene forutsetter et noe utvidet og til dels tettere samarbeid, som for eksempel som følge av skjerpede krav til risikovurdering og avklaringer rundt flysikkerhet. Også andre tilsynsmyndigheter ved inn- og utførsel av varer som Direktoratet for samfunnssikkerhet og beredskap, Miljødirektoratet, Utenriksdepartementet og Nasjonal kommunikasjonsmyndighet kan få en økning i oppgaver knyttet til forhåndsvarsling av varer til og fra tredjeland som følge av de nye reglene, i hovedsak fordi det må forventes et økt omfang av forhåndsvarsler.

Næringslivet vil også måtte påregne noen kostnader som følge av forslaget til endringer i tollforskriften. Dette gjelder særlig de aktørene som berøres av fjerningen av unntaket for forhåndsvarsel ved innførsel av varer under NOK 200 og postsendinger. Kostnadene anses stort sett å være begrenset til en investeringsfase, men det vil også kunne medføre behov for økt bemanning. Videre vil autoriserte foretak måtte sørge for å tilpasse seg endringene i vilkårene for autorisering.

## Utkast til forskriftstekst

### Forslag til endringer i tollforskriften, fase 1 av ICS2

### Endringer i tollforskriften kapittel 3

**Forslag til forskrift om endring av forskrift av 17. desember 2008 nr. 1502 til lov om toll og vareførsel (tollforskriften)**

I forskrift av 17. desember 2008 nr. 1502 til lov om toll og vareførsel gjøres følgende endringer:

I

**Forhåndsvarsel**

Ny § 3-1-1 lyde:

**§ 3-1-1.** ***Forhåndsvarsel ved innførsel***

1. Forhåndsvarsel skal gis ved elektronisk melding til tollmyndighetene i tollmyndighetenes elektroniske transitteringssystem (NCTS).
2. For varer som transporteres med luftfartøy i post- eller ekspressforsendelser skal det avgis et begrenset forhåndsvarsel før lasting av varene om bord i luftfartøyet i form av et minimumsdatasett. Avgivelse, anmodning om endring og kansellering, behandling og lagring av et minimumsdatasett eller opplysningene i dette, samt utveksling av tilhørende opplysninger med tollmyndighetene skal skje gjennom importkontrollsystemet ICS2.

II

§§ 3-1-2 til 3-1-13 skal lyde:

**§ 3-1-2.** ***Unntak fra plikten til forhåndsvarsel ved innførsel***

(1) Plikten til forhåndsvarsel gjelder ikke varer som kommer direkte fra tollområdet i Den europeiske union eller tollområdet i Sveits og dens tollenklaver. Tilsvarende gjelder også for Fyrstedømmet Liechtenstein så lenge Fyrstedømmet er tilknyttet Sveits gjennom Tolluniontraktaten av 29. mars 1923.

(2) Plikten til forhåndsvarsel ved innførsel gjelder ikke

1. elektrisk kraft,
2. vare som innføres via rørledning,
3. brev, postkort, brev i punktskrift og trykksaker som ikke er avgiftspliktige ved import, ,
4. andre varer enn varer som nevnt i bokstav c som inngår i en postpakke og som sendes i henhold til Verdenspostkonvensjonen av 10. juli 1984, med unntak av varer som transporteres med luftfartøy og som har Norge, Den europeiske union, Sveits eller Liechtenstein som endelig bestemmelsessted,
5. vare etter EØS-avtalen protokoll 10 om forenkling av kontroll og formaliteter i forbindelse med godstransport vedlegg 1 artikkel 2 bokstav e,
6. reisegods til personlig bruk som bringes med i forbindelse med reise til tollområdet,
7. vare som er dekket av ATA- eller CPD-carnet, forutsatt at transporten ikke utføres under en transportavtale,
8. vare til ambassader, konsulater mv. i henhold til Wien-konvensjonene om diplomatiske og konsulære forhold og FN-konvensjonen om spesielle oppdrag,
9. våpen og militært utstyr som bringes inn til tollområdet av forsvarsmyndighetene og utelukkende er til bruk for disse,
10. følgende vare som innføres til tollområdet direkte fra offshoreinstallasjoner som drives av et foretak som er etablert i Norge, Den europeiske union, Sveits eller Liechtenstein:
	1. vare som har inngått i slike offshoreinstallasjoner som en del av deres konstruksjon, reparasjon, vedlikehold eller ombygging, og
	2. vare som har vært brukt til å montere eller utruste de nevnte offshoreinstallasjonene, andre forsyninger som brukes eller konsumeres på de nevnte offshoreinstallasjonene og ikke-farlige avfallsprodukter fra de nevnte offshoreinstallasjonene.
11. varesending med verdi under 200 kr, forutsatt at det gjennomføres risikoanalyser basert på opplysningene i systemet som den økonomiske operatøren bruker, med unntak av post- og ekspressforsendelser som transporteres med luftfartøy,
12. vare fra NATO etter formular 302,
13. vare som transporteres gjennom tollområdet med fartøy eller luftfartøy uten å stoppe innenfor tollområdet,
14. gavesending til privatperson, forutsatt at transporten ikke utføres under en transportavtale,
15. dyr på beite,
16. midlertidig innførsel av produksjons- og kringkastingsutstyr for radio og fjernsyn, forutsatt at transporten ikke utføres under en transportavtale,
17. midlertidig innførsel av medisinsk utstyr til bruk på pasienter som venter på en transplantasjon, forutsatt at transporten ikke utføres under en transportavtale,
18. velferdsmateriell som er tollfritt etter [§ 6-2-4](file://pro#reference/forskrift/2008-12-17-1502/§6-2-4),
19. vare fra Ceuta og Melilla, Helgoland, Republikken San Marino, Vatikanstaten, kommunen Livigno og de sveitsiske tollenklavene Samnaun og Sampuoir.
20. følgende varer om bord på fartøy eller luftfartøy:
	1. vare som er blitt levert for innlemmelse eller som ekstrautstyr i nevnte fartøyer og luftfartøyer,
	2. vare til drift av motorer, maskiner eller annet utstyr i nevnte fartøyer eller luftfartøyer, og
	3. matvarer og andre varer som skal konsumeres eller selges om bord.
21. produkter fra havfiske eller andre produkter hentet opp fra havet utenfor avtalepartenes tollområder av deres fiskefartøyer,
22. fartøyer, og varer som transporteres om bord på slike fartøy, som ankommer territorialfarvannet kun med det formål å ta om bord forsyninger uten å koble seg til noen av havnefasilitetene
23. innbo og løsøre, forutsatt at transporten ikke utføres under en transportavtale,
24. varer som sendes til Norge fra tollområdet til Den europeiske union, Liechtenstein eller Sveits eller dens tollenklaver til sjøs eller med luftfartøy og som under transporten passerer gjennom andre tollområder uten å stoppe.

**§ 3-1-3. *Ansvar for forhåndsvarsel ved innførsel***

(1) Transportør er ansvarlig for å avgi forhåndsvarsel ved innførsel. Dersom motorvogn som inneholder varer transporteres om bord på et fartøy, er føreren av motorvognen ansvarlig. Dersom vare fraktes med fartøy eller luftfartøy som deles av flere transportører, er den som har utstedt fraktdokument ansvarlig.

(2) Uavhengig av første ledd kan et minimumsdatasett etter § 3-1-1 annet ledd avgis av en importør, mottaker eller en annen person transportøren opptrer på vegne av, eller enhver annen som har mulighet til å fremlegge eller få fremlagt varene på første innpasseringstollsted.

(3) Dersom i særlige tilfeller alle opplysningene i et forhåndsvarsel ikke kan leveres av personene nevnt i annet ledd jamfør første ledd, kan det kreves at andre personer som innehar disse opplysningene og de nødvendige rettighetene for å fremlegge dem, leverer opplysningene.

(4) Enhver person som avgir opplysninger til et forhåndsvarsel skal være ansvarlig for de opplysningene som vedkommende inngir.

**§ 3-1-4.** ***Frister for forhåndsvarsel ved innførsel***

(1) Ved innførsel av varer med fartøy skal forhåndsvarsel gis innen følgende frister:

1. for varer i container – minst 24 timer før lasting i avgangshavn.
2. for bulklast og last i partier – minst 4 timer før ankomst i første havn i tollområdet.
3. for varer som ankommer Norge fra Grønland, Færøyene og, Island, samt havner i Østersjøen, Nordsjøen, Svartehavet, Middelhavet og Marokko – minst 2 timer før ankomst i første havn i tollområdet,
4. for varer som ankommer Norge fra havner i Storbritannia, med unntak av havner i Nord-Irland, og havner på Kanaløyene og Isle of Man – minst 2 timer før ankomst i første havn i tollområdet.

(2) Ved innførsel av varer med luftfartøy av postoperatører og ekspresselskaper skal minimumsdatasettet som er fastsatt i § 3-1-1 annet ledd gis så snart som mulig og senest før varene lastes om bord i luftfartøyet. Minimumsdatasettet skal anses som et fullstendig forhåndsvarsel dersom varene inngår i postforsendelser og har Norge, Den Europeiske Union, Sveits eller Liechtenstein som endelig bestemmelsessted, eller i sendinger med en verdi som ikke overstiger 200 kr. I tilfeller hvor det ikke er gitt et minimumsdatasett eller dette minimumsdatasettet ikke anses som fullstendig forhåndsvarsel skal fullstendig forhåndsvarsel gis i henhold til § 3-1-1 første ledd, så snart som mulig og innen følgende frister:

1. for flyginger på over 4 timer – minst 4 timer før ankomst til første lufthavn i tollområdet,
2. for flyginger på under 4 timer – senest ved avgang i utlandet.

(3) Ved innførsel med kjøretøy skal forhåndsvarsel gis minst 1 time før grensepassering.

(4) Dersom varene innføres på et transportmiddel som transporteres om bord på et annet transportmiddel gjelder fristen for det aktive transportmiddelet.

(5) Fristene i første til fjerde ledd gjelder ikke ved force majeure.

**§ 3-1-5.** ***Opplysninger i forhåndsvarsel ved innførsel***

1. Forhåndsvarsel ved innførsel skal inneholde de opplysninger som er fastsatt i vedlegg 1.

1. Minimumsdatasett som nevnt i § 3-1-1 annet ledd skal bestå av opplysningene fastsatt i vedlegg 2.

**§ 3-1-6.** ***Endring av forhåndsvarsel ved innførsel***

1. Opplysningene i et forhåndsvarsel etter § 3-1-1 første ledd kan endres med mindre tollmyndighetene
2. har varslet at varene skal kontrolleres,
3. avdekket at det er feil i forhåndsvarselet,
4. har gitt tillatelse til videre transport i tollområdet.
5. Dersom et minimumsdatasett er avgitt i henhold til § 3-1-1 annet ledd kan enhver, gjennom det elektroniske systemet nevnt i § 3-1-1 annet ledd, anmode om endring eller kansellering av de opplysningene som vedkommende selv har avgitt.

**§ 3-1-7.**

**§ 3-1-8. *Forhåndsvarsel ved utførsel***

1. Forhåndsvarsel ved utførsel skal gis ved elektronisk melding til tollmyndighetene.
2. Tollmyndighetene kan bestemme at det i tilfeller hvor tollmyndighetenes elektroniske system for levering av utgående forhåndsvarsel eller det elektroniske systemet hos den som skal gi forhåndsvarsel er ute av drift, kan gis et forhåndsvarsel på papir.
3. Dersom det for varer under transittering er inngitt nødvendige sikkerhetsdata til tollmyndighetene i en transitteringsdeklarasjon, dataene er gitt innenfor fristene for forhåndsvarsel, og bestemmelsessted og utpasseringstollsted er det samme, anses dette som tilstrekkelig forhåndsvarsling.

**§ 3-1-9. *Unntak fra plikten til forhåndsvarsel ved utførsel***

1. Plikten til forhåndsvarsel gjelder ikke varer som skal direkte til, tollområdet i Den europeiske union eller tollområdet i Sveits og dens tollenklaver. Tilsvarende gjelder også for Fyrstedømmet Liechtenstein så lenge Fyrstedømmet er tilknyttet Sveits gjennom Tolluniontraktaten av 29. mars 1923.
2. Plikten til forhåndsvarsel ved utførsel gjelder ikke

|  |  |
| --- | --- |
| a) | elektrisk kraft, |

|  |  |
| --- | --- |
| b) | vare som utføres via rørledning, |

|  |  |  |
| --- | --- | --- |
| c) | brev, postkort, brev i punktskrift og trykksaker som ikke er avgiftspliktige ved eksport, |  |

|  |  |
| --- | --- |
|  | vare som sendes i henhold til Verdenspostkonvensjonen, |
|  | vare etter EØS-avtalen protokoll 10 om forenkling av kontroll og formaliteter i forbindelse med godstransport vedlegg 1 artikkel 19 bokstav e, |
|  | reisegods til personlig bruk som bringes med i forbindelse med reise fra tollområdet, |
|  | vare som er dekket av ATA- eller CPD-carnet, |
|  | vare fra ambassader, konsulater mv. i henhold til Wien-konvensjonene om diplomatiske og konsulære forhold og FN-konvensjonen om spesielle oppdrag, |
|  | våpen og militært utstyr som bringes ut av tollområdet av forsvarsmyndighetene og utelukkende er til bruk for disse, |
|  | følgende vare som utføres fra tollområdet direkte til offshoreinstallasjoner som drives av et foretak som er etablert i Norge, Den europeiske union, Sveits eller Liechtenstein:1. vare som inngår i slike offshoreinstallasjoner som en del av deres konstruksjon, reparasjon, vedlikehold eller ombygging, og
2. vare som blir brukt til å montere på eller utruste de nevnte offshoreinstallasjonene og andre forsyninger som benyttes eller konsumeres på de nevnte offshoreinstallasjonene
 |
|  | innbo og løsøre, forutsatt at transporten ikke utføres under en transportavtale, |
|  | vare fra NATO etter formular 302, |
|  | vare som transporteres gjennom tollområdet med fartøy eller luftfartøy uten å stoppe innenfor tollområdet, |
|  | gavesending til privatperson, |
|  | dyr på beite, |
|  | midlertidig utførsel av produksjons- og kringkastingsutstyr for radio og fjernsyn, |
|  | midlertidig utførsel av medisinsk utstyr til bruk på pasienter som venter på en transplantasjon, |
|  | velferdsmateriell som er tollfritt etter [§ 6-2-4](file://pro#reference/forskrift/2008-12-17-1502/§6-2-4), |
|  | vare til Ceuta og Melilla, Helgoland, Republikken San Marino, Vatikanstaten, kommunen Livigno og de sveitsiske tollenklavene Samnaun og Sampuoir, |
|  | varer som leveres for innarbeiding som deler eller tilbehør til fartøy eller luftfartøy, til drift av motorer, maskiner eller annet utstyr i fartøy eller luftfartøy, og matvarer og andre varer som skal konsumeres eller selges om bord på fartøy eller luftfartøy, |
|  | vare som blir om bord på fartøy eller luftfartøy under transport mellom Norge og Den europeiske union Sveits eller Liechtenstein, når transportmiddelet har et midlertidig stopp utenfor disses tollområder, |
|  | vare som blir om bord på fartøy eller luftfartøy som ankommer og forlater tollområdet uten at varene blir losset, |
|  | vare som blir om bord på fartøy eller luftfartøy som ankommer havn eller lufthavn fra et annet sted i tollområdet, før transportmiddelet forlater tollområdet, |
|  | vare som utføres til annet tollområde, avvises av tollmyndighetene i dette tollområdet og umiddelbart returnerer til norsk tollområde, |
|  | vare om bord i fartøy eller luftfartøy som transporteres mellom tollområdene til Norge, Den europeiske union, Sveits eller Liechtenstein uten mellomanløp utenfor disses tollområder, |
|  | vare som innføres til tollområdet og som forblir på tollager, frisone eller frihavn under tollmyndighetenes kontroll til varen utføres, dersom1. utførselen skjer i løpet av 14 dager etter innførselen. Tollmyndighetene kan etter søknad forlenge fristen,
2. informasjon om varen er gjort tilgjengelig for tollmyndighetene, og
3. varens bestemmelsessted eller varemottaker, etter transportørens kunnskap, er uendret.
 |

**§ 3-1-10. *Ansvar for forhåndsvarsel ved utførsel***

(1) Transportøren er ansvarlig for at forhåndsvarsel gis. Dersom motorvogn som inneholder varer transporteres om bord på et fartøy, er føreren av motorvognen ansvarlig.

(2) Dersom vare fraktes med fartøy eller luftfartøy som deles av flere transportører, er den som har utstedt fraktdokument ansvarlig.

**§ 3-1-11. *Frist for forhåndsvarsel ved utførsel***

(1) Ved utførsel av varer med fartøy skal forhåndsvarsel gis innen følgende frister:

|  |  |
| --- | --- |
| a) | For varer i container som transporteres til Grønland, Færøyene og Island, samt havner i Østersjøen, Nordsjøen, Svartehavet, Middelhavet og Marokko – minst 2 timer før avgang fra siste havn i tollområdet.  |
| b)  | For andre varer i container – minst 24 timer før lasting i avgangshavn. |
| c) | For transport som ikke omfatter containerlast – minst 2 timer før avgang fra siste havn i tollområdet. |

(2) Ved utførsel av varer med luftfartøy skal forhåndsvarsel gis minst 30 minutter før avgang.

(3) Ved utførsel med kjøretøy skal forhåndsvarsel gis minst 1 time før grensepassering.

(4) Dersom varene utføres på et transportmiddel som transporteres om bord på et annet transportmiddel gjelder fristen for det aktive transportmiddelet. Dersom varene flyttes over til et annet transportmiddel ved grensepassering, gjelder fristen for det transportmiddelet som ble brukt til å transportere varene til grensen.

(5) Fristene i første til fjerde ledd gjelder ikke ved *force majeure.*

**§ 3-1-12. *Opplysninger i forhåndsvarsel ved utførsel***

(2) Forhåndsvarselet skal inneholde de opplysninger som er fastsatt i vedlegg 1.

**§ 3-1-13. *Endring av forhåndsvarsel ved utførsel***

Opplysningene i et forhåndsvarsel etter [§ 3-1-11](file:///%5C%5Cpro#reference/forskrift/2008-12-17-1502/§3-1-6) kan endres med mindre tollmyndighetene

1. har varslet at varene skal kontrolleres,
2. har avdekket at det er feil i forhåndsvarselet.,
3. har gitt tillatelse til videre transport i tollområdet.

III

#### **Melde- og fremleggelsesplikt**

§§ 3-1-14 til 3-1-25 skal lyde:

**§ 3-1-14.** ***Melde- og oppgaveplikt ved bruk av fortollingsautomat mv. ved innførsel***

Når en vare er fortollet ved bruk av fortollingsautomat, tollapplikasjon mv. anses varen å være meldt og oppgitt for tollmyndighetene. Gyldig kvittering må kunne fremvises ved grensepasseringen.

**§ 3-1-15.** ***Valg av rødt eller grønt felt ved innførsel***

(1) På innpasseringssteder med rødt og grønt felt, kan den som bare medbringer tollfritt reisegods som nevnt i [§ 5-1-1](file://pro#reference/forskrift/2008-12-17-1502/§5-1-1) til [§ 5-1-6](file://pro#reference/forskrift/2008-12-17-1502/§5-1-6) og [§ 6-1-1](file://pro#reference/forskrift/2008-12-17-1502/§6-1-1) som kan innføres uten tillatelser fra andre myndigheter eller som er meldt- og oppgitt for tollmyndighetene etter [§ 3-1-14](file:///%5C%5Cpro#reference/forskrift/2008-12-17-1502/§3-1-8), passere i grønt felt. Andre skal bruke rødt felt og oppgi eller legge frem varene for tollmyndighetene. Valg av grønt felt anses som endelig melding og fremleggelse.

**§ 3-1-16.** ***Plikt til å oppgi betalingsmidler ved inn- og utførsel***

(1) Den som bringer norske og utenlandske sedler og mynt tilsvarende et beløp større enn 25 000 kr til eller fra tollområdet, skal uoppfordret oppgi eller legge frem disse for tollmyndighetene. Likestilt med sedler og mynt er reisesjekker og andre sjekker som kan utbetales til ihendehaver, ihendehaverveksler, ihendehavergjeldsbrev og andre fysiske verdipapirer hvis rettigheter kan utøves av ihendehaveren.

(2) Ved omregning til norske kroner skal tollmyndighetenes kurs etter [tolloven § 7-19](file://pro#reference/lov/2007-12-21-119/§7-19) anvendes.

(3) Foretak med rett til å drive verditransport etter vaktvirksomhetsloven kan etter særlig tillatelse fra Tolldirektoratet rapportere betalingsmidler som nevnt i første ledd direkte til valutaregisteret. Det kan i tillatelsen gis fritak fra melde- og fremleggelsesplikt for betalingsmidler og pålegges plikt til å rapportere til valutaregisteret innen fem virkedager etter inn- og utførsel. Tillatelsen kan videre stille som vilkår at foretaket plikter å følge de krav til rapportering som oppstilles i [valutaregisterforskriften § 5](file://pro#reference/forskrift/2004-12-06-1573/§5), [§ 6](file://pro#reference/forskrift/2004-12-06-1573/§6), [§ 8](file://pro#reference/forskrift/2004-12-06-1573/§8) og [§ 13](file://pro#reference/forskrift/2004-12-06-1573/§13).

(4) Tolldirektoratet kan suspendere eller trekke tilbake tillatelse som nevnt i tredje ledd dersom vilkårene ikke overholdes eller andre forhold tilsier at dette er nødvendig.

**§ 3-1-17.** ***Meldeplikt om tilbyders identifikasjonsnummer***

(1) Den som bringer en vare som omfattes av [§ 5-9-1](file://pro#reference/forskrift/2008-12-17-1502/§5-9-1) til tollområdet, og som har mottatt tilbyders identifikasjonsnummer, jf. [merverdiavgiftsloven § 14-5](file://pro#reference/lov/2009-06-19-58/§14-5), fra avsenderen av varen, skal gi tollmyndighetene opplysning om dette i forsendelsesinformasjon.

(2) Første ledd gjelder likevel ikke varer som tilbys av formidler som er omfattet av [merverdiavgiftsforskriften § 11-2-1](file://pro#reference/forskrift/2009-12-15-1540/§11-2-1) annet ledd.

**§ 3-1-18.** ***Meldeplikt for besetningsmedlemmer på fartøy ved innførsel***

Besetningsmedlemmer på fartøy skal melde fra ved å gi opplysninger til fører over hvilke varer som er om bord utover begrensningene i [§ 5-2-1](file://pro#reference/forskrift/2008-12-17-1502/§5-2-1) første ledd på skjema RD 0044.

**§ 3-1-19.** ***Unntak fra melde- og fremleggelsesplikt ved innførsel av vare til personlig bruk***

(1) Transportmidler og reisegods som innføres til personlig bruk er unntatt fra melde- og fremleggelsesplikt dersom varene tidligere er fortollet eller fremstilt i Norge og gjeninnføres i uforandret stand. Dette gjelder ikke dersom toll er refundert ved utførsel.

(2) Følgende ufortollede varer er unntatt fra melde- og fremleggelsesplikt, dersom de skal gjenutføres:

|  |  |
| --- | --- |
| a) | motorvogn, tilhenger og campingvogn som kan innføres avgiftsfritt etter [forskrift 20. juni 1991 nr. 381](file://pro#reference/forskrift/1991-06-20-381) om avgiftsfri innførsel og midlertidig bruk av utenlandsregistrert motorvogn i Norge. |

|  |  |
| --- | --- |
| b) | fartøy som brukes utenfor næringsvirksomhet (fritidsfartøy), som kan innføres tollfritt etter [§ 6-1-30](file://pro#reference/forskrift/2008-12-17-1502/§6-1-30) til [§ 6-1-34](file://pro#reference/forskrift/2008-12-17-1502/§6-1-34). Tilsvarende gjelder luftfartøy. |

**§ 3-1-20.** ***Unntak fra melde- og fremleggelsesplikt ved innførsel av vare til ervervsmessig bruk***

(1) Transportmidler som innføres til ervervsmessig bruk er unntatt fra melde- og fremleggelsesplikt dersom transportmiddelet tidligere er fortollet eller fremstilt i Norge og gjeninnføres i uforandret stand. Dette gjelder ikke dersom det er refundert toll ved utførselen.

(2) Følgende ufortollede varer er unntatt fra melde- og fremleggelsesplikt, dersom de skal gjenutføres:

|  |  |
| --- | --- |
| a) | motorvogn, tilhenger og campingvogn som kan innføres avgiftsfritt etter [forskrift 20. juni 1991 nr. 381](file://pro#reference/forskrift/1991-06-20-381) om avgiftsfri innførsel og midlertidig bruk av utenlandsregistrert motorvogn i Norge, |

|  |  |
| --- | --- |
| b) | fartøy og luftfartøy som brukes til transport av varer og personer til og fra tollområdet, |

|  |  |
| --- | --- |
| c) | tog som brukes til transport av varer og personer til og fra tollområdet, og som oppfyller vilkårene i [tolloven § 6-1](file://pro#reference/lov/2007-12-21-119/§6-1) annet ledd bokstav c, |

|  |  |
| --- | --- |
| d) | containere, emballasje og lastepaller som brukes til transport av varer til og fra tollområdet, som oppfyller vilkårene i [tolloven § 6-1](file://pro#reference/lov/2007-12-21-119/§6-1) annet ledd bokstav d og [§ 5-6](file://pro#reference/lov/2007-12-21-119/§5-6) første ledd bokstav e, |

|  |  |
| --- | --- |
| e) | yrkesutstyr som oppfyller vilkårene i [tolloven § 6-1](file://pro#reference/lov/2007-12-21-119/§6-1) første ledd bokstav b. |

(3) Følgende ufortollede varer som innføres til ervervsmessig bruk er unntatt fra melde- og fremleggelsesplikt selv om de ikke skal gjenutføres:

|  |  |
| --- | --- |
| a) | proviant i luftfartøy og tog som oppfyller vilkårene i [tolloven § 5-2](file://pro#reference/lov/2007-12-21-119/§5-2) første ledd bokstav a og b, |

|  |  |
| --- | --- |
| b) | andre varer i transportmiddel enn proviant, som oppfyller vilkårene i [tolloven § 5-2](file://pro#reference/lov/2007-12-21-119/§5-2) første ledd bokstav a, c, d og e, |

|  |  |
| --- | --- |
| c) | vare fra fiske og fangst av norske fartøyer, dersom varen innføres direkte fra fiske- og fangstfeltene, |

|  |  |
| --- | --- |
| d) | petroleumsprodukter som innføres direkte fra norsk del av kontinentalsokkelen. |

(4) Varer til grensebefolkningen som oppfyller vilkårene i [tolloven § 5-4](file://pro#reference/lov/2007-12-21-119/§5-4) er unntatt fra melde- og fremleggelsesplikt.

**§ 3-1-21.** ***Unntak fra melde- og fremleggelsesplikt ved utførsel av vare***

(1) Følgende varer er unntatt fra melde- og fremleggelsesplikt ved utførsel dersom de er fortollet eller fremstilt her i landet og ikke er avhengige av tillatelser til utførsel fra andre myndigheter:

|  |  |
| --- | --- |
| a) | transportmidler til personlig eller ervervsmessig bruk, dersom utførselen er midlertidig, |

|  |  |
| --- | --- |
| b) | containere, emballasje og lastepaller som brukes til transport av varer til og fra tollområdet, og som oppfyller vilkårene i [tolloven § 6-1](file://pro#reference/lov/2007-12-21-119/§6-1) annet ledd bokstav d og [§ 5-6](file://pro#reference/lov/2007-12-21-119/§5-6) første ledd bokstav e, |

|  |  |
| --- | --- |
| c) | yrkesutstyr som oppfyller vilkårene i [tolloven § 6-1](file://pro#reference/lov/2007-12-21-119/§6-1) første ledd bokstav b, |

|  |  |
| --- | --- |
| d) | reisegods til personlig bruk, |

|  |  |
| --- | --- |
| e) | vare som leveres til bruk eller salg om bord i transportmidler, unntatt vare som utføres fra tollager, |

|  |  |
| --- | --- |
| f) | vare som utføres til bruk for forskning og meteorologi i havområder utenfor tollområdet og i forbindelse med utforskning og utnyttelse av undersjøiske naturforekomster på norsk del av kontinentalsokkelen, |

|  |  |
| --- | --- |
| g) | andre varer enn nevnt under bokstav a til f, hvor verdien ikke overstiger 5000 kr per sending. |

(2) Følgende ufortollede varer er unntatt fra melde- og fremleggelsesplikt ved utførsel dersom de ikke er avhengige av tillatelser fra andre myndigheter:

|  |  |
| --- | --- |
| a) | motorvogn, tilhenger og campingvogn som er innført avgiftsfritt til ervervsmessig bruk etter [forskrift 20. juni 1991 nr. 381](file://pro#reference/forskrift/1991-06-20-381) om avgiftsfri innførsel og midlertidig bruk av utenlandsregistrert motorvogn i Norge, |

|  |  |
| --- | --- |
| b) | andre transportmidler til ervervsmessig bruk, |

|  |  |
| --- | --- |
| c) | transportmidler til personlig bruk som er innført tollfritt etter [§ 6-1-30](file://pro#reference/forskrift/2008-12-17-1502/§6-1-30) til [§ 6-1-34](file://pro#reference/forskrift/2008-12-17-1502/§6-1-34) og avgiftsfritt etter [forskrift 20. juni 1991 nr. 381](file://pro#reference/forskrift/1991-06-20-381) om avgiftsfri innførsel og midlertidig bruk av utenlandsregistrert motorvogn i Norge, |

|  |  |
| --- | --- |
| d) | containere, emballasje og lastepaller som brukes til transport av varer til og fra tollområdet, og som oppfyller vilkårene i [tolloven § 6-1](file://pro#reference/lov/2007-12-21-119/§6-1) annet ledd bokstav d og [§ 5-6](file://pro#reference/lov/2007-12-21-119/§5-6) første ledd bokstav e, |

|  |  |
| --- | --- |
| e) | yrkesutstyr som oppfyller vilkårene i [tolloven § 6-1](file://pro#reference/lov/2007-12-21-119/§6-1) første ledd bokstav b, |

|  |  |
| --- | --- |
| f) | reisegods til personlig bruk. |

(3) Varer til grensebefolkningen som oppfyller vilkårene i [tolloven § 5-4](file://pro#reference/lov/2007-12-21-119/§5-4) er unntatt fra melde- og fremleggelsesplikt.

**§ 3-1-22.** ***Vareførsel over landegrensene mot Sverige og Finland***

(1) Den som bringer vare omfattet av melde- og fremleggelsesplikten til og fra tollområdet over landegrensene mot Sverige eller Finland, skal oppgi og legge frem varen ved norsk tollsted eller ved tollsted beliggende på henholdsvis svensk eller finsk side av riksgrensen der svensk eller finsk tollsted utfører tolltjeneste for norsk regning.

(2) Vareførsel som er omfattet av melde- og fremleggelsesplikten, er bare tillatt i åpningstiden på veier hvor det er norsk, svensk eller finsk tollsted.

(3) Første og annet ledd gjelder ikke for varer som er meldt og oppgitt for tollmyndighetene etter [§ 3-1-14](file:///%5C%5Cpro#reference/forskrift/2008-12-17-1502/§3-1-8).

**§ 3-1-23.** ***Plikt til registrering av vare – innførsel***

(1) Ved innlegg på tollager, skal tollagerholderen registrere varen i tollagerregnskapet. Dette gjelder ikke brevpost uten tollpliktig innhold og som kan innføres uten tillatelser fra andre myndigheter.

(2) Vare som ikke legges inn på tollager er unntatt fra registreringsplikt.

**§ 3-1-24.** ***Unntak fra kravet til vareførsel på vei med åpent tollsted***

(1) Tollmyndighetene kan etter søknad gi transportør generell tillatelse til vareførsel på vei hvor det ikke er norsk, svensk eller finsk tollsted. Det kan også gis generell tillatelse til vareførsel utenom åpningstid på vei hvor det er tollsted. Tollmyndighetene kan begrense tillatelsen til å gjelde

|  |  |
| --- | --- |
| a) | grensepassering til enkelte tider og på enkelte steder, |

|  |  |
| --- | --- |
| b) | transport av enkelte vareslag, |

|  |  |
| --- | --- |
| c) | varer til enkelte mottakere. |

(2) Det er vilkår for tillatelse at

|  |  |
| --- | --- |
| a) | søkeren er registrert i Foretaksregisteret. Tollmyndighetene kan i særlige tilfeller gjøre unntak fra dette vilkåret, |

|  |  |
| --- | --- |
| b) | søkeren, personer i ledelsen i foretaket, foretakets juridiske representanter og personer i foretaket som er ansvarlig for oppgaver relatert til tollbehandling av varer ikke har begått alvorlige eller gjentatte overtredelser av toll-, skatte- og avgiftslovgivningen de siste tre år, |

|  |  |
| --- | --- |
| c) | søkeren har internkontroll som forebygger overtredelser av tollovgivningen, |

|  |  |
| --- | --- |
| d) | søkeren oppbevarer all informasjon som har sammenheng med lettelsene i samsvar med [§ 4-12-1](file://pro#reference/forskrift/2008-12-17-1502/§4-12-1), og |

|  |  |
| --- | --- |
| e) | aktivitetene som lettelsene angår har et vesentlig omfang. |

(3) Det kan settes som vilkår for tillatelsen at søkeren

|  |  |
| --- | --- |
| a) | er kredittverdig etter [skattebetalingsforskriften § 14-20-3](file://pro#reference/forskrift/2007-12-21-1766/§14-20-3) annet ledd, |

|  |  |
| --- | --- |
| b) | stiller sikkerhet for det ansvar søkeren kan komme i etter [tolloven kapittel 2](file://pro#reference/lov/2007-12-21-119/kap2), |

|  |  |
| --- | --- |
| c) | er registrert for merverdiavgift, |

|  |  |
| --- | --- |
| d) | bruker de elektroniske systemer som tollmyndighetene bestemmer. |

(4) Søknad om tillatelse sendes tollmyndighetene der søkeren er hjemmehørende. Tillatelsen gjelder i fem år, dersom det i tillatelsen ikke er fastsatt noe annet.

**§ 3-1-25.** ***Tilbaketrekking og endring av tillatelse***

(1) Tollmyndighetene kan gi formell advarsel eller trekke tilbake hele eller deler av tillatelsen permanent eller midlertidig ved brudd på vilkårene for tillatelsen eller bestemmelser i tollovgivningen. Ved vurderingen av om det skal gis advarsel eller tillatelsen skal trekkes tilbake skal det legges vekt på overtredelsens omfang og alvor, tidligere overtredelser og forholdene for øvrig.

(2) Tillatelsen kan endres eller trekkes tilbake med rimelig frist når endringer i regelverket gjør det nødvendig.

(3) Tillatelsen kan trekkes tilbake midlertidig med umiddelbar virkning dersom hensynet til nasjonal helse, miljø eller sikkerhet gjør det nødvendig.

IV

**Autoriserte foretak**

§§ 3-1-26 til 3-1-27 skal lyde:

**§ 3-1-26.** ***Autorisasjon***

(1) Tollmyndighetene kan etter søknad autorisere norske foretak registrert i Foretaksregisteret og som oppfyller vilkårene etter [§ 3-1-27](file://pro#reference/forskrift/2008-12-17-1502/§3-1-21) til [§ 3-1-3](file://pro#reference/forskrift/2008-12-17-1502/§3-1-24)0. Med norske foretak menes ethvert foretak med hovedkontor i Norge.

(2) En autorisasjon gjelder i fem år.

(3) Foretak som er tilsvarende autorisert i Den europeiske union, Sveits eller Liechtenstein anses også som autorisert i Norge.

**§ 3-1-27.** ***Vilkår om etterlevelse***

(1) Vilkår for å bli autorisert er at foretaket kan vise til tidligere tilfredsstillende oppfyllelse av krav fra tollmyndighetene.

(2) Tidligere oppfyllelse av krav fra tollmyndighetene skal regnes som tilfredsstillende dersom følgende personer de siste tre årene før søknaden framsettes i forbindelse med sin økonomiske virksomhet ikke har begått alvorlige eller gjentatte brudd på toll-, skatte- og avgiftslovgivningen eller har vært innblandet i alvorlige straffbare forhold:

|  |  |
| --- | --- |
| a) | foretaket |

|  |  |
| --- | --- |
| b) | personer som er ansvarlige for foretaket eller utøver kontroll over dets ledelse |

|  |  |
| --- | --- |
| d) | personer i foretaket som er ansvarlig for tollsaker. |

(3) Tidligere oppfyllelse av krav fra tollmyndighetene regnes som tilfredsstillende dersom tollmyndighetene anser eventuelle brudd for å være ubetydelige sett i forhold til antallet eller omfanget av de relaterte aktivitetene, og ikke er i tvil om at foretaket har handlet i god tro.

(4) Dersom personer som utøver kontroll over foretaket er etablert eller bosatt utenfor Norge, Den europeiske union, Sveits eller Liechtenstein, skal tollmyndighetene vurdere vilkåret omhandlet i første ledd på grunnlag av de opplysninger tollmyndighetene har til rådighet.

(5) Dersom foretaket har vært etablert i mindre enn tre år, skal tollmyndighetene vurdere deres oppfyllelse av krav fra tollmyndighetene på grunnlag av de data og opplysninger tollmyndighetene har til rådighet.

V

Ny §§ 3-1-28 til 3-1-34 skal lyde:

**§ 3-1-28.** ***Vilkår om tilfredsstillende system for forvaltning av regnskaper og transportopplysninger***

(1) Vilkår for å bli autorisert er at foretaket har tilfredsstillende system for forvaltning av regnskaper og transportopplysninger

(2) For at tollmyndighetene skal kunne påse at foretaket har et tilfredsstillende system til forvaltning av regnskaper og, om nødvendig, transportdokumenter, må foretaket innfri følgende vilkår:

|  |  |
| --- | --- |
| a) | bruke et regnskapssystem som er i samsvar med generelt aksepterte regnskapsprinsipper som gjelder der regnskapene føres, som vil lette revisjonsbasert tollkontroll og som fører et register over data som sørger for et revisjonsspor fra det øyeblikk data registreres |

|  |  |
| --- | --- |
| b) | tillate tollmyndighetene fysisk eller elektronisk tilgang til sine regnskapssystemer, samt toll- og, om nødvendig, transportdokumenter, |

|  |  |
| --- | --- |
| c) | ha en administrativ organisasjon som er i samsvar med foretakets type og størrelse, og som er egnet for forvaltningen av varestrømmen, og ha interne kontroller som er i stand til å forebygge, oppdage og korrigere feil, samt forebygge og oppdage ulovlige eller irregulære transaksjoner, |

|  |  |
| --- | --- |
| d) | der det er relevant, ha tilfredsstillende prosedyrer for håndtering av lisenser og tillatelser gitt i samsvar med handelspolitiske tiltak eller knyttet til handel med landbruksprodukter, |

|  |  |
| --- | --- |
| e) | ha tilfredsstillende prosedyrer for arkivering av foretakets regnskaper og opplysninger, og for beskyttelse mot tap av opplysninger, |

|  |  |
| --- | --- |
| f) | sikre at de ansatte gjøres klar over behovet for å informere tollmyndighetene dersom det er problemer med å overholde kravene, og utarbeide prosedyrer for å informere tollmyndighetene om slike forhold, og |

|  |  |
| --- | --- |
| g)h) | ha de nødvendige IT-sikkerhetstiltak for å beskytte foretakets datasystem mot uautorisert tilgang og sikre foretakets dokumentasjon, der det er relevant, ha tilfredsstillende prosedyrer for håndtering av import- og eksportlisenser knyttet til forbud og restriksjoner, herunder tiltak for å skille varer som omfattes av forbud eller restriksjoner fra andre varer, og tiltak for å sikre at disse forbudene eller restriksjonene overholdes |

**§ 3-1-29.** ***Vilkår om solvens***

(1) Vilkår for å bli autorisert er at foretaket kan dokumentere økonomisk solvens.

(2) Vilkåret om solvens skal anses å være oppfylt hvor:

1. foretaket ikke er under konkursbehandling,
2. foretaket de tre siste årene før søknaden inngis har innfridd sine økonomiske forpliktelser knyttet til betaling av toll, avgifter og gebyrer som betales ved eller i forbindelse med import eller eksport av varer, og
3. foretaket viser på grunnlag av tilgjengelige opplysninger fra de tre siste årene før søknaden inngis at foretaket har tilstrekkelig økonomisk evne til å innfri sine forpliktelser, under rimelig hensyn til størrelsen av og andre særlige kjennetegn ved den aktuelle forretningsaktiviteten, herunder ingen negative nettoaktiva, med mindre de kan dekkes.

(4) Dersom foretaket har vært etablert i mindre enn tre år, skal solvensen vurderes på grunnlag av de opplysninger tollmyndighetene har til rådighet.

**§ 3-1-30.** ***Vilkår om sikkerhets- og trygghetsstandarder***

(1) Vilkår for å bli autorisert er at foretaket overholder tilstrekkelige sikkerhets- og trygghetsstandarder.

(2) Foretaket skal anses for å ha tilstrekkelig sikkerhet og trygghet dersom følgende vilkår er oppfylt:

|  |  |  |
| --- | --- | --- |
| a) | bygningene som skal brukes i forbindelse med vareførselen sertifikatet skal omfatte, er bygd av materialer som motstår uvedkommendes forsøk på å skaffe seg adgang og beskytter mot ulovlig inntrenging, |  |

|  |  |
| --- | --- |
| b) | det er tilstrekkelig adgangskontroll for å hindre uautorisert adgang til kontorer, utskipnings-, laste- og godsområder og andre relevante steder, |

|  |  |
| --- | --- |
| c) | tiltakene for håndtering av varer omfatter beskyttelse mot at det innføres, byttes eller mistes varer, eller at det manipuleres med lasteenheter, |

|  |  |
| --- | --- |
| d) | foretaket har truffet tiltak for å sikre tydelig identifikasjon av sine forretningspartnere og for å sikre, ved egnede kontraktsregulerte ordninger eller andre egnede tiltak i samsvar med søkerens forretningsmodell, at disse forretningspartnerne sørger for sikkerhet i sin del av den internasjonale vareførselen, |

|  |  |
| --- | --- |
| e) | foretaket gjennomfører, i den utstrekning loven tillater det, sikkerhetskontroller av potensielle ansatte som er tiltenkt sikkerhetsfølsomme stillinger og gjennomfører bakgrunnskontroller av nåværende ansatte i slike stillinger periodisk og dersom omstendighetene tilsier det,  |
| f)  | foretaket har tilfredsstillende sikkerhetsprosedyrer for eventuelle eksterne tjenesteleverandører som benyttes, |

|  |  |
| --- | --- |
| g) | foretaket sikrer at deres berørte personale regelmessig deltar i programmer for å øke bevisstheten angående sikkerhet, og  |
| h) | foretaket har utpekt en kontaktperson med ansvar for sikkerhets- og trygghetsrelaterte spørsmål. |

(3) Dersom et foretak som er etablert i en av avtalepartene er innehaver av et internasjonalt anerkjent sikkerhets- eller trygghetssertifikat utstedt på grunnlag av internasjonale konvensjoner, eller et europeisk sikkerhets- eller trygghetssertifikat utstedt på grunnlag av en internasjonal konvensjon, en internasjonal standard fra Den internasjonale standardiseringsorganisasjon eller en europeisk standard fra Den europeiske standardiseringsorganisasjon, skal det tas hensyn til disse sertifikatene i vurderingen av om vilkåret i første ledd er oppfylt i den utstrekning vilkårene for å utstede disse sertifikatene er identiske med, eller samsvarer med, vilkårene i annet ledd.

(4) Dersom søkeren er en sikkerhetsgodkjent fraktleverandør eller en kjent avsender på området for sivil luftfartssikkerhet, skal kriteriene fastsatt i nr. 1 anses for å være oppfylt i forbindelse med stedene og virksomheten som søkeren har fått status som sikkerhetsgodkjent fraktleverandør eller kjent avsender for, i den utstrekning kriteriene for utstedelse av status som sikkerhetsgodkjent fraktleverandør eller kjent avsender er identiske med eller tilsvarende de som er fastsatt i artikkel 1 bokstav d).

**§ 3-1-31.** ***Behandling som gis autoriserte foretak***

|  |  |
| --- | --- |
| (1) | Dersom et autorisert foretak på vegne av seg selv eller et annet autorisert foretak avgir en tolldeklarasjon ved utførsel, plikter foretaket ikke å avgi forhåndsvarsel etter § 3-1-8. |
| (2)  | Et autorisert foretak skal være underlagt færre fysiske og dokumentbaserte sikkerhetskontroller enn andre foretak.  |

|  |  |
| --- | --- |
| (3) | Dersom tollmyndighetene etter en risikoanalyse likevel velger ut en forsendelse omfattet av forhåndsvarsel ved innførsel eller utførsel eller tolldeklarasjon avgitt av et autorisert foretak til fysisk kontroll, skal tollmyndighetene underrette foretaket om dette. Denne underretningen skal finne sted før varene ankommer avtalepartenes tollområder, og skal gjøres tilgjengelig også for transportøren dersom vedkommende er en annen enn den som har avgitt forhåndsvarselet, transportøren selv har status som autorisert foretak og transportøren har adgang til det elektroniske systemet for forhåndsvarsel. Tollmyndighetene kan fravike slik underretning dersom det kan være til skade for kontrollen som gjennomføres eller resultatene av den. |
| (4) | Eventuelle kontroller skal utføres som en prioritert oppgave. Etter anmodning fra det autoriserte foretaket og med tollmyndighetenes godkjenning kan disse kontrollene gjennomføres på et annet sted enn der varene skal fremlegges for tollmyndighetene. |
| (5) | Det kan gjøres unntak fra behandlingen i andre til fjerde ledd for å ta hensyn til forhøyede trusselnivåer eller kontrollforpliktelser fastsatt i annet regelverk. Tollmyndighetene skal imidlertid prioritere å gjennomføre de nødvendige formalitetene og kontrollene ved forsendelser forhåndsvarslet av et autorisert foretak.  |

**§ 3-1-32.** ***Suspensjon av autorisasjon***

(1) Status som autorisert foretak skal suspenderes av tollmyndighetene i følgende tilfeller:

|  |  |
| --- | --- |
| a) | dersom tollmyndighetene vurderer at det kan være tilstrekkelig grunn til å oppheve eller tilbakekalle autorisasjonen, men ikke ennå har all nødvendig informasjon for å treffe slik beslutning, |

|  |  |
| --- | --- |
| b) | dersom tollmyndighetene anser at vilkårene for status ikke er oppfylt, eller at foretaket ikke oppfyller forpliktelsene gitt i autorisasjonen, og det er hensiktsmessig å gi foretaket tid til å treffe tiltak for å sikre at vilkårene eller forpliktene oppfylles, eller |

|  |  |
| --- | --- |
| c) | på anmodning fra det autoriserte foretaket, når dette midlertidig er ute av stand til å oppfylle vilkårene for å gi slik status. |

(2) I tilfeller som er omhandlet i første ledd bokstav b) og c) skal det autoriserte foretaket underrette tollmyndighetene om hvilke tiltak foretaket vil treffe for å sikre at vilkårene eller forpliktelsene oppfylles, samt hvor lang tid som trengs for å treffe slike tiltak.

(3) Når foretaket har truffet de nødvendige tiltak for å innfri vilkårene skal tollmyndighetene trekke tilbake suspensjonen.

(4) Suspensjonen berører ikke eventuelle tollprosedyrer som allerede var innledet før suspensjonsdatoen og fortsatt ikke er avsluttet.

**§ 3-1-33.** ***Oppheving av autorisasjon***

1. Status som autorisert foretak skal oppheves av tollmyndighetene dersom:
2. beslutningen om tildeling av slik status ble truffet på grunnlag av feil eller ufullstendige opplysninger,
3. innehaveren av statusen visste eller burde med rimelighet ha visst at opplysningene var feil eller ufullstendige, og
4. det ville ha blitt truffet en annen beslutning dersom opplysningene hadde vært korrekte og fullstendige.
5. Opphevingen skal skje med virkning fra den dagen autorisasjonen trådte i kraft, med mindre noe annet er angitt i beslutningen om status som autorisert foretak.

**§ 3-1-34. *Tilbakekalling av autorisasjon***

(1) Status som autorisert foretak skal trekkes tilbake av tollmyndighetene i følgende tilfeller:

|  |  |
| --- | --- |
| a) | dersom et eller flere av vilkårene for autorisasjon ikke var oppfylt på tidspunktet autorisasjonen ble gitt eller ikke lenger er oppfylt, |

|  |  |
| --- | --- |
| b) | dersom det autoriserte foretaket ikke treffer nødvendige tiltak i for å innfri vilkårene i § 3-1-26 første ledd bokstav b og c, |

|  |  |
| --- | --- |
| c) | på anmodning fra det autoriserte foretaket. |

(2) Tilbakekallingen skal skje med virkning fra dagen etter at det er gitt melding om den.

(3) Foretaket skal underrettes om tilbakekallingen.

VI

Endringene trer i kraft 15. mars 2021.

### Endringer i andre bestemmelser i tollforskriften

I

§ 3-2-1 fjerde ledd skal lyde:

**§ 3-2-1.** ***Bestemmelsessted ved ankomst med fartøy***

(4) Fører av fritidsfartøy er unntatt for plikten til å gå direkte til sted tollmyndighetene er stasjonert dersom varen er meldt og oppgitt for tollmyndighetene etter 3-1-[14](https://lovdata.no/pro#reference/forskrift/2008-12-17-1502/§3-1-8).

II

§ 3-2-2 tredje ledd skal lyde:

**§ 3-2-2.** ***Bestemmelsessted ved ankomst med luftfartøy***

(3) I luftfartøy som skal bruke landingsplassene som nevnt i annet ledd, kan det bare medbringes vare som nevnt i [tolloven § 3-1](https://lovdata.no/pro#reference/lov/2007-12-21-119/§3-1) tredje ledd bokstav a. Tilsvarende gjelder dersom varene er meldt og oppgitt for tollmyndighetene etter [§ 3-1-14](https://lovdata.no/pro#reference/forskrift/2008-12-17-1502/§3-1-8). Personer som ankommer med luftfartøyet skal ikke forlate dette før ankomsttiden som er oppgitt til tollmyndighetene. Medbrakt vare skal heller ikke fjernes fra luftfartøyet før dette tidspunktet.

III

§ 3-2-3 annet ledd skal lyde:

**§ 3-2-3.** ***Bestemmelsessted ved ankomst med motorvogn***

(2) Pliktene i første ledd gjelder ikke dersom motorvognen er unntatt fra melde- og fremleggelsesplikten etter [§ 3-1-19](https://lovdata.no/pro#reference/forskrift/2008-12-17-1502/§3-1-13) og [§ 3-1-20](https://lovdata.no/pro#reference/forskrift/2008-12-17-1502/§3-1-14) og det i motorvognen eller av medfølgende passasjerer bare medbringes reisegods som er tollfritt etter [§ 5-1-1](https://lovdata.no/pro#reference/forskrift/2008-12-17-1502/§5-1-1) til [§ 5-1-6](https://lovdata.no/pro#reference/forskrift/2008-12-17-1502/§5-1-6) og [§ 6-1-1](https://lovdata.no/pro#reference/forskrift/2008-12-17-1502/§6-1-1) og kan innføres uten tillatelser fra andre myndigheter. Tilsvarende gjelder dersom varene er meldt og oppgitt for tollmyndighetene etter [§ 3-1-14](https://lovdata.no/pro#reference/forskrift/2008-12-17-1502/§3-1-8).

IV:

§ 3-2-6 annet ledd skal lyde:

**§ 3-2-6.** ***Unntak fra kravet om ankomststed***

(2) [§ 3-1-24](https://lovdata.no/pro#reference/forskrift/2008-12-17-1502/§3-1-18) annet til fjerde ledd og [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende.

V:

§ 3-3-1 sjuende ledd skal lyde:

**§ 3-3-1.** ***Meldeplikt om ankomst til bestemmelsessted***

(7) Fører av motorvogn eller fritidsfartøy som er unntatt for melde- og fremleggelsesplikt etter [§ 3-1-19](https://lovdata.no/pro#reference/forskrift/2008-12-17-1502/§3-1-13) og [§ 3-1-20](https://lovdata.no/pro#reference/forskrift/2008-12-17-1502/§3-1-14) er unntatt fra meldeplikt etter [tolloven § 3-3](https://lovdata.no/pro#reference/lov/2007-12-21-119/§3-3). Det er et vilkår for unntaket at det i motorvognen eller av medfølgende passasjerer bare medbringes reisegods som er tollfritt etter [§ 5-1-1](https://lovdata.no/pro#reference/forskrift/2008-12-17-1502/§5-1-1) til [§ 5-1-3](https://lovdata.no/pro#reference/forskrift/2008-12-17-1502/§5-1-3) og [§ 6-1-1](https://lovdata.no/pro#reference/forskrift/2008-12-17-1502/§6-1-1) og kan innføres uten tillatelser fra andre myndigheter. Tilsvarende gjelder dersom vare er meldt og oppgitt for tollmyndighetene etter [§ 3-1-14](https://lovdata.no/pro#reference/forskrift/2008-12-17-1502/§3-1-8).

VI

§ 4-3-1 annet ledd skal lyde:

**§ 4-1-3.** ***Unntak fra kravet til umiddelbar tollekspedering ved innførsel***

(2) [§ 3-1-24](https://lovdata.no/pro#reference/forskrift/2008-12-17-1502/§3-1-18) annet til fjerde ledd og [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende.

VII

§ 4-10-2 sjuende ledd skal lyde:

**§ 4-10-2.** ***Andre typer deklarering ved innførsel***

(7) Kontanter og verdipapirer over beløpsgrensen i [§ 3-1-16](https://lovdata.no/pro#reference/forskrift/2008-12-17-1502/§3-1-10) skal deklareres ved bruk av skjema RD 0026. Foretak som er fritatt for melde- og fremleggelsesplikten i henhold til [§ 3-1-16](https://lovdata.no/pro#reference/forskrift/2008-12-17-1502/§3-1-10) (3) skal deklarere som nærmere angitt i tillatelsen fra tollmyndighetene.

VIII

§ 4-10-4 første ledd bokstav a og f skal lyde:

**§ 4-10-4.** ***Unntak fra deklareringsplikt ved innførsel***

Følgende varer unntatt fra deklareringsplikt:

|  |  |
| --- | --- |
| a) | vare som er unntatt fra melde- og fremleggelsesplikt etter [§ 3-1-19](https://lovdata.no/pro#reference/forskrift/2008-12-17-1502/§3-1-13) første ledd, annet ledd bokstav b og [§ 3-1-20](https://lovdata.no/pro#reference/forskrift/2008-12-17-1502/§3-1-14) første ledd, annet ledd bokstav b til e, tredje og fjerde ledd, |

|  |  |
| --- | --- |
| f) | vare med lav verdi i [§ 5-9-1](https://lovdata.no/pro#reference/forskrift/2008-12-17-1502/§5-9-1). Det er et vilkår at det er gitt opplysninger om tilbyders identifikasjonsnummer i samsvar med [§ 3-1-17](https://lovdata.no/pro#reference/forskrift/2008-12-17-1502/§3-1-11). |

IX

§ 4-10-5 annet ledd skal lyde:

**§ 4-10-5.** ***Unntak fra kravet til én forsendelse per deklarasjon***

(2) [§ 3-1-24](https://lovdata.no/pro#reference/forskrift/2008-12-17-1502/§3-1-18) annet til fjerde ledd og [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende.

X

§ 4-11-2 første ledd skal lyde:

**§ 4-11-2.** ***Unntak fra deklareringsplikt ved utførsel***

(1) Vare som er unntatt fra melde- og fremleggelsesplikt ved utførsel etter [§ 3-1-21](https://lovdata.no/pro#reference/forskrift/2008-12-17-1502/§3-1-15) og motorvogn som kan innføres avgiftsfritt etter [forskrift 20. juni 1991 nr. 381](https://lovdata.no/pro#reference/forskrift/1991-06-20-381) om avgiftsfri innførsel og midlertidig bruk av utenlandsregistrert motorvogn i Norge er unntatt fra deklareringsplikt.

XI

§ 4-11-3 annet ledd skal lyde:

**§ 4-11-3.** ***Unntak fra kravet til én forsendelse per deklarasjon***

(2) [§ 3-1-24](https://lovdata.no/pro#reference/forskrift/2008-12-17-1502/§3-1-18) annet til fjerde ledd og [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende.

XII

§ 4-13-1 første ledd skal lyde:

**§ 4-13-1.** ***Tillatelse til elektronisk overføring av deklarasjon***

(1) Tollmyndighetene gir etter søknad tillatelse til elektronisk overføring av deklarasjon til tollmyndighetenes ekspedisjonssystem. Vilkårene i [§ 3-1-24](https://lovdata.no/pro#reference/forskrift/2008-12-17-1502/§3-1-18) annet ledd gjelder tilsvarende. Systemet skal være testet av søker og godkjent av tollmyndighetene.

XIII

§ 4-13-3 skal lyde:

**§ 4-13-3.** ***Tilbaketrekking og endring av tillatelse***

[§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende ved tilbaketrekking, suspensjon og endring av tillatelse til elektronisk overføring av deklarasjon. Tollmyndighetene kan endre vilkårene i tillatelsen dersom det ansees nødvendig for å oppnå tilfredsstillende prosedyrer og kvalitet på meldingsutvekslingen.

XXIV

§ 4-20-1 tiende ledd skal lyde:

**§ 4-20-1.** ***Opplysninger i deklarasjon mv. ved fortolling***

(10) Reglene om tilbaketrekking og endring av tillatelse i [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende for tillatelse etter femte ledd.

XXV

§ 4-20-5 annet ledd skal lyde:

**§ 4-20-5.** ***Unntak fra kravet til én mottaker per deklarasjon***

(2) [§ 3-1-24](https://lovdata.no/pro#reference/forskrift/2008-12-17-1502/§3-1-18) annet til fjerde ledd og [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende.

XXVI

§ 4-22-1 tredje ledd skal lyde:

**§ 4-22-1.** ***Vare som sendes i henhold til transitteringskonvensjonen***

(3) [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende ved tilbaketrekking, suspensjon og endring av tillatelser etter konvensjonen vedlegg I artikkel 55 (1).

XXVII

§ 4-23-1 åttende ledd skal lyde:

**§ 4-23-1.** ***Opplysninger i deklarasjon mv. ved utførsel***

(8) Reglene om tilbaketrekking og endring av tillatelse i [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende for tillatelse etter tredje ledd.

XXVIII

§ 4-23-12 andre ledd skal lyde:

**§ 4-23-12.** ***Unntak fra kravet til tollekspedisjon før utførsel***

(2) [§ 3-1-24](https://lovdata.no/pro#reference/forskrift/2008-12-17-1502/§3-1-18) annet til fjerde ledd og [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende.

XXIX

§ 4-30-2 fjerde ledd skal lyde:

**§ 4-30-2.** ***Tillatelse til tollager***

(4) Vilkårene i [§ 3-1-24](https://lovdata.no/pro#reference/forskrift/2008-12-17-1502/§3-1-18) annet til fjerde ledd og [§ 3-1-25](https://lovdata.no/pro#reference/forskrift/2008-12-17-1502/§3-1-19) gjelder tilsvarende for tillatelse til opprettelse og drift av tollager. Det er i tillegg et vilkår at tillatelsen er nødvendig for næringsvirksomheten.

XXX

§ 4-30-11 tredje ledd skal lyde:

**§ 4-30-11.** ***Lagring hos varemottaker (direkte kjøring)***

(3) For vare som er lagret hos varemottaker, skal det legges frem en fullstendig utfylt deklarasjon innen ti dager etter registrering etter [§ 3-1-23](https://lovdata.no/pro#reference/forskrift/2008-12-17-1502/§3-1-17). Varen kan før fristens utløp tilbakeføres tollagerholders lager.

XXXI

§ 8-4-2 sjuende ledd skal lyde:

**§ 8-4-2.** ***Krav til fysisk eller bokføringsmessig atskillelse***

(7) For tilbaketrekking og endring av tillatelsen gjelder [§ 3-1-25](https://lovdata.no/pro#reference/forskrift/2008-12-17-1502/§3-1-19) tilsvarende.

XXXII

§ 8-4-4 annet og tredje ledd skal lyde:

**§ 8-4-4.** ***Godkjent eksportør***

|  |  |
| --- | --- |
| d) | [§ 3-1-24](https://lovdata.no/pro#reference/forskrift/2008-12-17-1502/§3-1-18) annet ledd gjelder tilsvarende. |

(3) For tilbaketrekking og endring av autorisasjonen gjelder [§ 3-1-25](https://lovdata.no/pro#reference/forskrift/2008-12-17-1502/§3-1-19) tilsvarende.

XXXIII

§ 16-8-1 første ledd skal lyde:

**§ 16-8-1.** ***Tilbakebetaling av beslaglagte betalingsmidler***

(1) Betalingsmidler som etter overtredelse av [§ 3-1-16](https://lovdata.no/pro#reference/forskrift/2008-12-17-1502/§3-1-10) er beslaglagt av tollmyndighetene etter [tolloven § 16-13](https://lovdata.no/pro#reference/lov/2007-12-21-119/§16-13), skal leveres tilbake til den som hadde betalingsmidlene med seg ved inn- eller utførsel dersom inndragning ikke finner sted. Bot som er ilagt i forbindelse med overtredelse av bestemmelsene kommer til fradrag før tilbakelevering.

XXXIV

§ 16-15-1 første ledd skal lyde:

**§ 16-15-1.** ***Ileggelse og utmåling av overtredelsesgebyr***

(1) Ved brudd på deklareringsplikten for kontanter og andre betalingsmidler etter [§ 3-1-16](https://lovdata.no/pro#reference/forskrift/2008-12-17-1502/§3-1-10) fastsettes et gebyr på 20 prosent av betalingsmiddelets pålydende.

### Forslag til endringer i tollforskriften, fase 2 av ICS2

I

§ 3-1-1 skal lyde:

**§ 3-1-1.** ***Forhåndsvarsel ved innførsel***

1. Forhåndsvarsel skal gis ved elektronisk melding til tollmyndighetene i tollmyndighetenes elektroniske transitteringssystem (NCTS).
2. For varer som transporteres med luftfartøy skal avgivelse, anmodning om endring og kansellering, behandling og lagring av et forhåndsvarsel eller opplysningene i dette, samt utveksling av tilhørende opplysninger med tollmyndighetene skje gjennom importkontrollsystemet ICS2. For varer som transporteres med luftfartøy skal det i tillegg avgis et begrenset forhåndsvarsel før lasting av varene om bord i luftfartøyet i form av et minimumsdatasett. Et forhåndsvarsel kan gis ved at det avgis mer enn ett datasett.

II

§ 3-1-2 annet ledd bokstav d skal lyde:

1. andre varer enn varer som nevnt i bokstav c som inngår i en postpakke og som sendes i henhold Verdenspostkonvensjonen av 10. juli 1984, med unntak av varer som transporteres med luftfartøy,

III

§ 3-1-2 annet ledd bokstav k skal lyde:

1. varesending med verdi under 200 kr, forutsatt at det gjennomføres risikoanalyser basert på opplysningene i systemet som den økonomiske operatøren bruker, med unntak av varesendinger som transporteres med luftfartøy,

IV

§ 3-1-3 skal lyde:

**§ 3-1-3. *Ansvar for forhåndsvarsel ved innførsel***

(1) Transportør er ansvarlig for å avgi forhåndsvarsel ved innførsel. Dersom motorvogn som inneholder varer transporteres om bord på et fartøy, er føreren av motorvognen ansvarlig. Dersom vare fraktes med fartøy eller luftfartøy som deles av flere transportører, er den som har utstedt fraktdokument ansvarlig.

(2) Uavhengig av første ledd kan et forhåndsvarsel eller et minimumsdatasett etter § 3-1-1 annet ledd avgis av en importør, mottaker eller en annen person transportøren opptrer på vegne av, eller enhver annen som har mulighet til å fremlegge eller få fremlagt varene på første innpasseringstollsted.

(3) Dersom i særlige tilfeller alle opplysningene i et forhåndsvarsel ikke kan leveres av personene nevnt i annet ledd jamfør første ledd, kan det kreves at andre personer som innehar disse opplysningene og de nødvendige rettighetene for å fremlegge dem, leverer opplysningene.

(4) Enhver person som avgir opplysninger til et forhåndsvarsel skal være ansvarlig for de opplysningene som vedkommende inngir.

V

§ 3-1-4 skal lyde:

**§ 3-1-4.** ***Frister for forhåndsvarsel ved innførsel***

(1) Ved innførsel av varer med fartøy skal forhåndsvarsel gis innen følgende frister:

1. for varer i container – minst 24 timer før lasting i avgangshavn.
2. for bulklast og last i partier – minst 4 timer før ankomst i første havn i tollområdet.
3. for varer som ankommer Norge fra Grønland, Færøyene og, Island, samt havner i Østersjøen, Nordsjøen, Svartehavet, Middelhavet og Marokko – minst 2 timer før ankomst i første havn i tollområdet.

(2) Ved innførsel av varer med luftfartøy skal minimumsdatasettet som er fastsatt i § 3-1-1 annet ledd gis så snart som mulig og senest før varene lastes om bord i luftfartøyet. I tilfeller hvor det ikke er gitt et minimumsdatasett skal forhåndsvarsel, eller dersom det er inngitt et minimumsdatasett, fullstendig forhåndsvarsel, gis så snart som mulig og innen følgende frister:

1. for flyginger på over 4 timer – minst 4 timer før ankomst til første lufthavn i tollområdet,
2. for flyginger på under 4 timer – senest ved avgang i utlandet.

(3) Ved innførsel med kjøretøy skal forhåndsvarsel gis minst 1 time før grensepassering.

(4) Dersom varene innføres på et transportmiddel som transporteres om bord på et annet transportmiddel gjelder fristen for det aktive transportmiddelet.

(5) Fristene i første til fjerde ledd gjelder ikke ved force majeure.

VI

§ 3-1-5 skal lyde:

**§ 3-1-5.** ***Opplysninger i forhåndsvarsel ved innførsel***

1. Forhåndsvarsel ved innførsel skal inneholde de opplysninger som er fastsatt i vedlegg 1.
2. Forhåndsvarsel som nevnt i § 3-1-1 annet ledd skal bestå av opplysningene fastsatt i vedlegg 2. Minimumsdatasett som nevnt i § 3-1-1 annet ledd skal bestå av opplysningene fastsatt i vedlegg 2, kolonner F23, F24, F26, F32 og F43.

VII

§ 3-1-6 skal lyde:

**§ 3-1-6.** ***Endring av forhåndsvarsel ved innførsel***

1. Opplysningene i et forhåndsvarsel etter § 3-1-1 første ledd kan endres med mindre tollmyndighetene
2. har varslet at varene skal kontrolleres,
3. har avdekket at det er feil i forhåndsvarselet,
4. har gitt tillatelse til videre transport i tollområdet.
5. Dersom et forhåndsvarsel eller et minimumsdatasett er avgitt i henhold til § 3-1-1 annet ledd kan enhver, gjennom det elektroniske systemet nevnt i § 3-1-1 annet ledd, anmode om endring eller kansellering av de opplysningene som vedkommende selv har avgitt.

VIII

Ny § 3-1-7 skal lyde:

**§ 3-1-7. *Plikt til å underrette andre personer hvor andre enn transportør avgir opplysninger i et forhåndsvarsel***

1. I tilfeller hvor opplysninger i et forhåndsvarsel ved innførsel avgis av andre personer enn transportøren, skal de involverte personene underrette hverandre og tollmyndighetene i henhold til reglene i andre til fjerde ledd.
2. Ved innførsel av varer med luftfartøy hvor en eller flere andre personer enn transportøren har inngått en eller flere transportavtaler som omfattes av et eller flere flyfraktbrev skal:
3. person som utsteder et flyfraktbrev underrette den vedkommende har inngått en transportavtale med om utstedelsen,
4. person som utsteder et flyfraktbrev underrette de vedkommende har inngått en samlastingsordning med om utstedelsen,
5. transportør og person som utsteder et flyfraktbrev i forhåndsvarselet oppgi identiteten til personer som ikke gjør alle opplysningene som kreves i forhåndsvarselet tilgjengelig for dem, og
6. person som utsteder flyfraktbrev, dersom vedkommende ikke har gjort detaljene som kreves i forhåndsvarselet tilgjengelig for sin kontraktspartner som utsteder et flyfraktbrev til vedkommende, eller for sin kontraktspartner som vedkommende har inngått en samlastingsordning med, framlegge opplysningene for tollmyndighetene.
7. Ved innførsel av varer i postforsendelse hvor postoperatøren ikke gjør opplysninger som kreves i forhåndsvarselet tilgjengelig for transportøren skal:
8. norsk postoperatør avgi de aktuelle opplysningene til tollmyndighetene, forutsatt at varen har Norge som endelig bestemmelsessted eller transitteres gjennom Norge uten først å ha vært i EU eller Sveits og uten å ha noen av disse landene som endelig bestemmelsessted, og
9. transportøren i forhåndsvarselet oppgi identiteten til den postoperatøren som ikke gjør opplysningene tilgjengelig for vedkommende.
10. Ved innførsel av varer i ekspressforsendelse med luftfartøy hvor ekspresselskapet ikke gjør opplysninger som kreves i forhåndsvarselet tilgjengelig for transportøren skal:
11. ekspresselskapet avgi de aktuelle opplysningene til tollmyndighetene, og
12. transportøren i forhåndsvarselet oppgi identiteten til det ekspresselskapet som ikke gjør opplysningene tilgjengelig for vedkommende.

### Forslag til endringer i tollforskriften kapittel 3, fase 3 av ICS2

I

§ 3-1-1 skal lyde:

**§ 3-1-1.** ***Forhåndsvarsel ved innførsel***

1. Avgivelse, anmodning om endring og kansellering, behandling og lagring av et forhåndsvarsel eller opplysningene i dette, samt utveksling av tilhørende opplysninger med tollmyndighetene skal skje gjennom importkontrollsystemet ICS2. For varer som transporteres med luftfartøy skal det i tillegg avgis et begrenset forhåndsvarsel før lasting av varene om bord i luftfartøyet i form av et minimumsdatasett. Et forhåndsvarsel gis ved at det avgis mer enn ett datasett.

II

§ 3-1-2 annet ledd bokstav d skal lyde:

Bokstaven fjernes.

III

§ 3-1-2 annet ledd bokstav k skal lyde:

Bokstaven fjernes.

IV
§ 3-1-3 skal lyde:

**§ 3-1-3. *Ansvar for forhåndsvarsel ved innførsel***

(1) Transportør er ansvarlig for å avgi forhåndsvarsel ved innførsel. Dersom motorvogn som inneholder varer transporteres om bord på et fartøy, er føreren av motorvognen ansvarlig. Dersom vare fraktes med fartøy eller luftfartøy som deles av flere transportører, er den som har utstedt fraktdokument ansvarlig.

(2) Uavhengig av første ledd kan et forhåndsvarsel eller et minimumsdatasett avgis av en importør, mottaker eller en annen person transportøren opptrer på vegne av, eller enhver annen som har mulighet til å fremlegge eller få fremlagt varene på første innpasseringstollsted.

(3) Dersom i særlige tilfeller alle opplysningene i et forhåndsvarsel ikke kan leveres av personene nevnt i første eller annet ledd, kan det kreves at andre personer som innehar disse opplysningene og de nødvendige rettighetene for å fremlegge dem, leverer opplysningene.

(4) Enhver person som avgir opplysninger til et forhåndsvarsel skal være ansvarlig for de opplysningene som vedkommende inngir.

V

§ 3-1-5 skal lyde:

**§ 3-1-5.** ***Opplysninger i forhåndsvarsel ved innførsel***

Forhåndsvarsel ved innførsel skal inneholde de opplysninger som er fastsatt i vedlegg 2.

VI

§ 3-1-6 skal lyde:

**§ 3-1-6.** ***Endring av forhåndsvarsel ved innførsel***

Enhver kan, gjennom det elektroniske systemet nevnt i § 3-1-1, anmode om endring eller kansellering av de opplysningene i et forhåndsvarsel som vedkommende selv har avgitt.

VII

§ 3-1-7 skal lyde:

**§ 3-1-7. *Plikt til å underrette andre personer hvor andre enn transportør avgir opplysninger i et forhåndsvarsel***

1. I tilfeller hvor opplysninger i et forhåndsvarsel ved innførsel avgis av andre personer enn transportøren, skal de involverte personene underrette hverandre og tollmyndighetene i henhold til reglene i andre til femte ledd.
2. Ved innførsel av varer med luftfartøy hvor en eller flere andre personer enn transportøren har inngått en eller flere transportavtaler som omfattes av et eller flere flyfraktbrev skal:
3. person som utsteder et flyfraktbrev underrette den vedkommende har inngått en transportavtale med om utstedelsen,
4. person som utsteder et flyfraktbrev underrette de vedkommende har inngått en samlastingsordning med om utstedelsen,
5. transportør og person som utsteder et flyfraktbrev i forhåndsvarselet oppgi identiteten til personer som ikke gjør alle opplysningene som kreves i forhåndsvarselet tilgjengelig for dem, og
6. person som utsteder flyfraktbrev, dersom vedkommende ikke har gjort detaljene som kreves i forhåndsvarselet tilgjengelig for sin kontraktspartner som utsteder et flyfraktbrev til vedkommende, eller for sin kontraktspartner som vedkommende har inngått en samlastingsordning med, framlegge opplysningene for tollmyndighetene.
7. Ved innførsel av varer i postforsendelse hvor postoperatøren ikke gjør opplysninger som kreves i forhåndsvarselet tilgjengelig for transportøren skal:
8. norsk postoperatør avgi de aktuelle opplysningene til tollmyndighetene, forutsatt at varen har Norge som endelig bestemmelsessted eller transitteres gjennom Norge uten først å ha vært i EU, Sveits eller Liechtenstein og uten å ha noen av disse landene som endelig bestemmelsessted, og
9. transportøren i forhåndsvarselet oppgi identiteten til den postoperatøren som ikke gjør opplysningene tilgjengelig for vedkommende.
10. Ved innførsel av varer i ekspressforsendelse med luftfartøy hvor ekspresselskapet ikke gjør opplysninger som kreves i forhåndsvarselet tilgjengelig for transportøren skal:
11. ekspresselskapet avgi de aktuelle opplysningene til tollmyndighetene, og
12. transportøren i forhåndsvarselet oppgi identiteten til det ekspresselskapet som ikke gjør opplysningene tilgjengelig for vedkommende.
13. Ved innførsel av vare med fartøy hvor en eller flere andre enn transportøren har inngått en eller flere tilleggstransportavtaler som omfattes av et eller flere konnossementer skal:
14. person som utsteder konnossement underrette den vedkommende har inngått en transportavtale med om utstedelsen av konnossementet,
15. person som utsteder konnossement underrette person som vedkommende har inngått en samlastingsordning med om utstedelsen av konnossementet,
16. transportør og person som utsteder konnossement i forhåndsvarselet oppgi identiteten til personer vedkommende har inngått en transportavtale med og som ikke gjør opplysningene som kreves i et forhåndsvarsel tilgjengelig for dem,
17. person som utsteder konnossement i forhåndsvarselet oppgi identiteten til mottakeren angitt i konnossementet dersom denne ikke selv har noen underliggende konnossementer og ikke har gjort opplysningene som kreves i et forhåndsvarsel tilgjengelige,
18. person som utsteder konnossement, dersom vedkommende ikke har gjort opplysninger som kreves i et forhåndsvarsel tilgjengelig for sine kontraktsparter som utsteder et konnossement til vedkommende eller som vedkommende har inngått en samlastingsordning med, avgi opplysningene til tollmyndighetene, og
19. mottaker angitt i et konnossement, dersom vedkommende ikke selv har noen underliggende konnossementer og ikke gjør opplysningene som kreves i et forhåndsvarsel tilgjengelig for personen som utsteder konnossementet, avgi opplysningene til tollmyndighetene.
1. Europaparlamentets- og rådsforordning (EF) nr. 648/2005 og kommisjonsforordning (EF) nr. 1875/2006. [↑](#footnote-ref-2)
2. St.prp. nr. 71 (2008-2009). [↑](#footnote-ref-3)